**VÕÕRKEELTE AINEKAVA 2024/25 õppeaastast**

**VÕÕRKEELTE KAUDU KUJUNDATAVATE ÜLDPÄDEVUSTE ARENGU TOETAMINE**

Ainevaldkonda kuuluvate võõrkeelte õpe lähtub Euroopa keeleõppe raamdokumendi põhimõtetest ning selles kirjeldatud keeleoskustasemetest. Raamdokumendi ja Euroopa keelemapi põhimõtete rakendamine õppes võimaldab motiveerida õpilasi õppima võõrkeeli, arvestades nende ealist ning individuaalset eripära, suunata erineva edasijõudmisega õpilasi seadma endale jõukohaseid õpieesmärke ning anda õpilastele objektiivset tagasisidet saavutatu kohta. Kõik see toetab õpimotivatsiooni püsimist ning iseseisva õppija kujunemist. Nüüdisaegne keeleõpe on allutatud kommunikatiivsetele vajadustele, lähtutakse õppijast ja tema suhtluseesmärkidest. Keeleõppes on tähtis eelkõige keele kasutamise oskus, mitte pelgalt keele struktuuri tundmine. Keeleline korrektsus kujuneb õpilasel pikaajalise töö tulemusena.

Pädevustes eristatava nelja omavahel seotud komponendi – teadmiste, oskuste, väärtushoiakute ja käitumise – õpetamisel on kandev roll õpetajal, kelle väärtushinnangud ja enesekehtestamisoskus loovad sobiliku õpikeskkonna ning mõjutavad õpilaste väärtushinnanguid ja käitumist.

Võõrkeeleõpetuse eesmärkides ja tulemustes sisalduvad keelepädevus, kultuuridevaheline pädevus (väärtushinnangud, käitumine) ning õpioskused. Võõrkeeli õpetades kujundatakse kõiki üldpädevusi (väärtusspädevust, sotsiaalset pädevust, enesemääratluspädevust, õpipädevust, suhtluspädevust, matemaatikapädevust, ettevõtlikkuspädevust) seatud eesmärkide, käsitlevate teemade ja erinevate õpimeetodite ja tegevuste kaudu.

**Kultuuri- ja väärtuspädevuse** arengut toetatakse õpitavaid keeli kõnelevate maade kultuuride tundmaõppimise kaudu. Õpitakse mõistma ja aktsepteerima erinevaid väärtussüsteeme, mis lähtuvad kultuurilisest eripärast.

**Sotsiaalne ja kodanikupädevus**. Igapäevastes suhtlussituatsioonides toimetulekuks on sobivate keelendite valiku kõrval vaja teada õpitavat võõrkeelt kõnelevate maade kultuuritausta ja sellest tulenevaid käitumisreegleid ning ühiskonnas kehtivaid tavasid. Seetõttu on sotsiaalne ja kodanikupädevus tihedalt seotud väärtuspädevusega. Sotsiaalse ja kodanikupädevuse kujundamisele aitavad kaasa erinevad õpitöövormid (nt rühmatöö, projektiõpe) ning aktiivne osavõtt õpitava keelega seotud kultuuriprogrammidest.

**Enesemääratluspädevus** areneb võõrkeeleõppes kasutatavate teemade kaudu. Iseendaga ja inimsuhetega seonduvat saab võõrkeeletunnis käsitleda arutluste, rollimängude ning muude õpitegevuste kaudu, mis aitavad õpilastel jõuda iseenda sügavama mõistmiseni. Oma tugevate ja nõrkade külgede hindamine on tihedalt seotud õpitegevuse arenguga.

**Õpipädevust** kujundatakse pidevalt erinevaid õpistrateegiaid rakendades (nt teabe otsimine võõrkeelsetest allikatest, sõnaraamatu kasutamine). Olulisel kohal on enesereflektsioon ning õpitud teadmiste ja oskuste analüüsimine (nt Euroopa keelemapi põhimõtetest lähtuvalt).

**Suhtluspädevus** on võõrkeeleõppes keskne. Võõrkeeleõpetuse eesmärgid lähtuvad otseselt suhtluspädevuse komponentidest ning nende sisust. Hea eneseväljendusoskus, teksti mõistmine ja tekstiloome on eduka suhtlemise eeldused võõrkeeltes. Koos suhtluspädevusega arendatakse õppijas oskust võrrelda oma ning võõra kultuuri sarnasusi ja erinevusi, mõista ning väärtustada teiste kultuuride ja keelte eripära, olla salliv ning vältida eelarvamuslikku suhtumist võõrapärasesse. Teiste kultuuride tundmine aitab teadlikumalt tajuda oma keele ja kultuuri spetsiifikat.

**Matemaatika-, loodusteaduste- ja tehnoloogiaalase pädevusega** seonduvad võõrkeeled suhtluspädevuse kaudu. Esmalt õpitakse võõrkeeles nt arvutama ning seejärel vastavalt keeleoskuse arengule mõistma elu- ja tegevusvaldkondade tekste, sh teabegraafikat või muul viisil visuaalselt esitatud teavet. Õpitakse kasutama tehnoloogilisi abivahendeid eri liiki tekste luua, korrigeerides ja esitades.

**Ettevõtlikkuspädevus** kaasneb eelkõige enesekindluse ja julgusega, mida annab inimesele võõrkeeleoskus. Toimetulek võõrkeelses keskkonnas avardab õppija võimalusi viia ellu oma ideid ja eesmärke ning loob eeldused koostööks teiste sama võõrkeelt valdavate ea- ja mõttekaaslastega.

**Digipädevus** kaasneb digivahendite kasutamisel teabe otsimiseks ning saadud teabe rakendamiseks. Tekstide loomine digikeskkonnas, veebisõnaraamatute (näiteks eki.ee) ja tõlkeprogrammide kasutamine ning loodu digitaalsel kujul säilitamine aitavad digipädevusel kujuneda.

**LÕIMINGU RAKENDAMISE VIISID VÕÕRKEELTES TEISTE AINEVALDKONDADEGA**

Võõrkeelte ainekavad arvestavad teadmisi, mida õpilane saab õpitava keele maa ja kiltuuri kohta teiste ainevaldkondade kaudu. Võõrkeeleõppes kasutatavad materjalid täiendavad teadmisi, mida õpilane omandab teistes õppeainetes, andes õpilasele keelevahendid erinevate valdkondadega seonduvate teemade käsitlemiseks. Võõrkeelte omandamisel kasutatakse koostöös teiste ainevaldkondadega keeleoskuse integreeritud õppematerjale, s.o lõimitud aine- ja keeleõpet (LAK-õpe, keelekümblus). Võõrkeeleoskus võimaldab muu hulgas õppijale ligipääsu lisateabeallikaile (teatmeteostele, võõrkeelsele kirjandusele, internetile jt), toetades sel moel materjali otsimist mõne teise õppeaine jaoks.

**Keel ja kirjandus**. Võõrkeeltel on kõige otsesem seos keele ja kirjandusega, kuna võõrkeeleõppes rakendatakse emakeeles omandatud teadmisi: arendatakse kirjalikku ja suulist eneseväljendusoskust, luuakse tekste ning õpitakse neist aru saama. Kõik need teadmised ja oskused kantakse järgmist keelt õppides üle uude kultuurikonteksti.

**Matemaatika**. Matemaatikapädevuse arengut toetab numbrite tundmine ja arvutamise kõrval erinevates alustekstides leiduvate sümbolite, graafikute, tabelite ja diagrammide mõistmise ning tõlgendamise oskuse arendamine.

**Loodus- ja sotsiaalained**. Lõiming kujundatakse erinevate teemavaldkondade ja nendes kasutatavate alustekstide ning õppe kaudu. Võõrkeelte õppes juhitakse õpilasi muu hulgas väärtustama looduslikku mitmekesisust ning vastutustundlikku ja säästvat eluviisi; ära tundma kultuurilist eripära ja järgima üldtunnustatud käitumisreegleid; kujundama oma arvamust ning olema aktiivne ja vastutustundlik kodanik.

**Kunstiained**. Kunstipädevusega puututakse kokku kultuuriteadlikkuse kujundamise kaudu, õppides tundma erinevate maade kultuurisaavutusi nii teemade (nt „Riigid ja nende kultuur“, „Vaba aeg“) kui ka vahetute kunstielamuste kaudu (kino, teater, kontserdid, muusika, näitused, muuseumid jm). õpilasi suunatakse märkama ja väärtustama erinevaid kultuuritraditsioone ning maailmakultuuri mitmekesisust.

**Tehnoloogia**. Erinevate teemavaldkondade ja nendes kasutatavate alustekstide ning õppe kaudu teadvustatakse tehnoloogia arengusuundumisi, seejuures arutletakse nt tehnoloogia kasutamisega kaasnevate võimaluste ja ohtude üle või tutvutakse eri valdkondade teadussaavutustega.

**Kehaline kasvatus**. Kehakultuuripädevus seostub võõrkeeltes tervisliku eluviisi ja kehalise aktiivsuse väärtustamisega. Võõrkeeleõppes (nii nagu kehalises kasvatuses) tuleb sallivalt suhtuda kaaslastesse, järgida ausa mängu reegleid ning teha koostööd.

**LÄBIVATE TEEMADE KÄSITLEMINE VÕÕRKEELTES**

Võõrkeelte õppe eesmärgid ja teemad toetavad erinevais kooliastmeis õpilase algatusvõimet, mõtteaktiivsust ning läbivate teemade omandamist, kasutades selleks sobivaid võõrkeelseid (autentseid) alustekste ning erinevaid pädevusi arendavaid töömeetodeid. Eelkõige on läbivad teemad seotud alljärgnevate teemavaldkondadega.

**Elukestev õpe ja karjääri planeerimine**. „Õppimine ja töö“. Kujundatakse iseseisva õppimise oskus, mis on oluline alus elukestva õppe harjumuste ja hoiakute omandamisel. Erinevate õppevormide kaudu arendatakse õpilaste suhtlus- ja koostööoskusi, mida on muu hulgas vaja tulevases tööelus. Võõrkeelt õppides omandatakse eneseanalüüsiks ja enda tutvustamiseks vajalikku sõnavara, et ennast võõrkeeles esitleda ja oma mõtteid arusaadavalt edasi anda. Õpe võimaldab vahetult kokku puutuda töömaailmaga, nt käivad õpilased ettevõtteis, tutvuvad ainevaldkonnaga seotud ametite, erialade ja edasiõppimisvõimalustega. Nii kujuneb oskus koostada õpinguile ja tööle kandideerimiseks vajalikke dokumente.

**Keskkond ja jätkusuutlik areng**. „Kodukoht Eesti“. Taotletakse õpilase kujunemist sotsiaalselt aktiivseks, vastutustundlikuks ning keskkonnateadlikuks inimeseks, kes hoiab ja kaitseb keskkonda ning, väärtustades jätkusuutlikkust, on valmis leidma vastuseid keskkonna- ja inimarengu küsimustele.

**Kodanikualgatus ja ettevõtlikkus**. „Mina ja teised“, „Igapäevaelu. Õppimine ja töö“, „Kodukoht Eesti“, „Vaba aeg“. Taotletakse õpilase kujunemist aktiivseks ja vastutustundlikuks kogukonna- ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähtsust, tunneb end ühiskonnaliikmena ja toetub oma tegevuses riigi kultuuritraditsioonidele ning arengusuundadele.

**Kultuuriline identiteet**. „Kodukoht Eesti“, „Riigid ja nende kultuur“. Taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte- ja käitumislaadi kujundajana ning kultuuride muutumist ajaloo vältel, kellel on ettekujutus kultuuride mitmekesisusest ja kultuuriga määratud elupraktika eripärast ning kes väärtustab omakultuuri ja kultuurilist mitmekesisust ning on salliv ja koostööaldis.

**Teabekeskkond**. „Igapäevaelu. Õppimine ja töö“, „Riigid ja nende kultuur“, „Vaba aeg“, „Meedia“. Taotletakse õpilase kujunemist teabeteadlikuks inimeseks, kes tajub ja teadvustab teabekeskkonda, suudab seda kriitiliselt analüüsida ning toimida selles oma eesmärkide ja ühiskonnas omaksvõetud kommunikatsioonieetika järgi.

**Tehnoloogia ja innovatsioon**. „Igapäevaelu. Õppimine ja töö“, „Vaba aeg“. Taotletakse õpilase kujunemist uuendusaltiks ja nüüdisaegset tehnoloogiat eesmärgipäraselt kasutada oskavaks inimeseks, kes tuleb toime kiiresti muutuva tehnoloogilises elu-, õpi- ja töökeskkonnas.

**Tervis ja ohutus**. „Mina ja teised“, „Kodu ja lähiümbrus“, „Igapäevaelu. Õppimine ja töö“. Taotletakse õpilase kujunemist vaimselt, emotsionaalselt, sotsiaalselt ja füüsiliselt terveks ühiskonnaliikmeks, kes järgib tervislikku eluviisi, käitub turvaliselt ning aitab kaasa tervist edendava turvalise keskkonna kujunemisele.

**Väärtused ja kõlblus**. „Mina ja teised“, „Kodu ja lähiümbrus“, „Kodukoht Eesti“, „Igapäevaelu. Õppimine ja töö“, „Riigid ja nende kultuur“, „Vaba aeg“. Taotletakse õpilase kujunemist kõlbeliselt arenenud inimeseks, kes tunneb ühiskonnas üldtunnustatud väärtusi ja kõlbluspõhimõtteid, järgib neid koolis ja väljaspool kooli, ei jää ükskõikseks, kui neid eiratakse, ning sekkub vajaduse korral oma võimaluste piires.

**A-VÕÕRKEEL** **INGLISE KEEL B-VÕÕRKEEL SAKSA/VENE KEEL**

**I kooliaste II kooliaste**

**I kooliastme lõpuks taotletavad õpitulemused**

3. klassi lõpetaja saavutab A1-keeleoskustaseme, mis tähendab, et ta:

1. mõistab üksikuid sõnu ja väljendeid, kui räägitakse õpitud teemal aeglaselt ja selgelt;
2. mõistab konkreetset teavet (nt kohta ja aega) õpitud teemal salvestatud sõnumites, kui sõnumid esitatakse aeglaselt ja selgelt;
3. mõistab ja järgib selgelt ja aeglaselt antud juhiseid;
4. reageerib adekvaatselt väga lihtsatele küsimustele;
5. küsib ja vastab küsimustele enda ja oma igapäevategevuste kohta, kasutades õpitud väljendeid ja lühilauseid;
6. moodustab lihtsaid lauseid enda ja oma lähiümbruse kohta, kasutades õpitud sõnu ja väljendeid;
7. väljendab oma eelistusi, meeldimist ja mittemeeldimist, kasutades õpitud sõnu ja väljendeid;
8. hääldab õigesti õpitud sõnu ning kasutab tuttavate sõnade ja fraaside hääldamisel õiget rõhku;
9. mõistab kaardi või e-kirjaga saadetud lühikesi konkreetseid sõnumeid;
10. mõistab konkreetset teavet tuttavate sõnadega kirjutatud ja piltidega illustreeritud lihtsas teabematerjalis;
11. mõistab tuttavate sõnadega kirjutatud ja piltidega illustreeritud jutukesi;
12. täidab ankeeti isikuandmetega;
13. kirjutab lühikesi väga lihtsaid tekstisõnumeid, milles edastab infot või esitab küsimusi.

**Õppesisu 2.-3. klassis A-võõrkeel inglise keel/ B-võõrkeel 6. klass saksa/vene keel**

**Teemavaldkonnad 2.-3. klassis**

1. „Mina ja teised“ – enese ja kaaslaste tutvustus;
2. „Kodu ja lähiümbrus“ – pereliikmed, kodu asukoht;
3. „Kodukoht Eesti“ – riik, pealinn, rahvused; aastaajad, ilma kirjeldavad omadussõnad, kodukoha kirjeldus;
4. „Riigid ja nende kultuur“ – õpitava keele riigi või riikide nimetused inglise keeles, tuntumad tähtpäevad ning nendega seotud tavad;
5. „Igapäevaelu. Õppimine ja töö“ – lihtsad tegevused kodus ja koolis ning nende tegevustega seotud vahendid;
6. „Vaba aeg“ – lemmiktegevused ja eelistused;
7. „Meedia“ – tuntuimad meedialiigid ja meedia tarbimise eelistused.

**Omandatava keeleoskustaseme (A1-keeleoskustase) kirjelduskriteeriumid 2. klassi lõpuks (A-võõrkeel)**

|  |  |
| --- | --- |
| **Toimingud** | **Omandatava keeleoskustaseme kirjelduskriteeriumid** |
| **Suuline tekstiloome (rääkimine)** |  |
| Üldine rääkimisoskus | Oskab moodustada lihtsaid, enamasti sidumata fraase inimeste ja paikade kohta. |
| Pikk monoloog: kogetu kirjeldamine | Oskab tutvustada iseennast, oma tegevusala ja elukohta. |
| Suuline esinemine | Oskab ette lugeda väga lühikest õpitud sõnumit, näiteks tutvustada rääkijat või lemmiklooma. |
| **Kirjalik tekstiloome (kirjutamine)** |  |
| Üldine kirjutamisoskus | Oskab kirjutada lihtsaid, enamasti sidumata fraase ja lauseid. |
| **Kuulamistoiming (kuulamine)** |  |
| Üldine kuulamisoskus | Suudab jälgida väga aeglast ja hoolika hääldusega juttu, vajades sisu tabamiseks rohkem pause. |
| **Lugemistegevus (lugemine)** |  |
| Üldine lugemisoskus | Mõistab väga lühikesi, lihtsaid tekste fraashaaval, leides tuttavaid nimesid, sõnu ja tuntumaid fraase ning lugedes vajadust mööda mitu korda. |

**Omandatava keeleoskustaseme (A1-keeleoskustase) kirjelduskriteeriumid 3. klassi lõpuks (A-võõrkeel; 6. kl B-võõrkeel)**

Omandatava keeleoskustaseme kirjelduskriteeriumid 3. klassi lõpuks lähtuvalt Euroopa keeleõppe raamdokumendis *Õppimine, õpetamine ja hindamine*:

|  |  |
| --- | --- |
| **Toimingud** | **Omandatava keeleoskustaseme kirjelduskriteeriumid (A1)** |
| **Suuline tekstiloome (rääkimine)** |  |
| Üldine rääkimisoskus | Oskab moodustada lihtsaid, enamasti sidumata fraase inimeste ja paikade kohta. |
| Pikk monoloog: kogetu kirjeldamine | Oskab tutvustada iseennast, oma tegevusala ja elukohta. |
| Suuline esinemine | Oskab ette lugeda väga lühikest õpitud sõnumit, näiteks tutvustada rääkijat või lemmiklooma. |
| **Kirjalik tekstiloome (kirjutamine)** |  |
| Üldine kirjutamisoskus | Oskab kirjutada lihtsaid, enamasti sidumata fraase ja lauseid. |
| Loovkirjutamine | Oskab lihtsate fraaside ja lausetega kirjutada iseendast ja kujuteldavatest inimestest, näiteks kus nad elavad ja mida teevad. |
| **Kuulamistoiming (kuulamine)** |  |
| Üldine kuulamisoskus | Suudab jälgida väga aeglast ja hoolika hääldusega juttu, vajades sisu tabamiseks rohkem pause. |
| Teadaannete ja juhiste kuulamine | Mõistab selgelt ja aeglaselt antud juhiseid ning suudab järgida lühikesi lihtsaid juhtnööre. |
| **Lugemistegevus (lugemine)** |  |
| Üldine lugemisoskus | Mõistab väga lühikesi, lihtsaid tekste fraashaaval, leides tuttavaid nimesid, sõnu ja tuntumaid fraase ning lugedes vajadust mööda mitu korda. |
| Kirjavahetuse lugemine | Mõistab lühikesi ja lihtsaid postkaartsõnumeid. |
| Eesmärgipärane lugemine | Tunneb kõige tavalisema igapäevaolukorra lihtsates teadetes ära tuttavad nimed, sõnad ja sagedasimad fraasid. |
| Lugemine info hankimiseks ja arutlemiseks | Tabab asjassepuutuvat teavet lihtsamas kirjalikus tekstis (kirjad, brošüürid, lühikesed lehelood jms), kus kirjeldatakse sündmusi. Saab aru lihtsama sisuga teadete ja lühikirjelduste mõttest, eriti kui pilt teksti toetab. |
| Juhiste lugemine | Suudab järgida lühikesi kirjalikke juhtnööre (nt kuidas minna punktist A punkti B). |
| **Suuline suhtlus** |  |
| Üldine suuline suhtlus | Suudab suhelda lihtsas keeles, kui vestluspartner on nõus teda parandama, öeldut aeglasemalt kordama või ümber sõnastama. Oskab esitada lihtsaid küsimusi ja sellistele küsimustele vastata. Oskab moodustada lihtsaid lauseid, mis puudutavad tuttavat teemat või tema vajadusi, ja sellistele lausetele vastata. |
| Emakeelse vestluskaaslase mõistmine | Mõistab igapäevaseid väljendeid, mis aitavad konkreetseid lihtsaid elulisi asju ajada, kui pöörduda tema poole otse, aeglaselt ja korrates ning näidata üles vastutulelikkust. Mõistab endale suunatud aeglasi, hoolika sõnastusega küsimusi ja suudab järgida lühikesi lihtsaid juhiseid. |
| Vestlus | Oskab end tutvustada ja kasutada väga lihtsaid tervitus- ja hüvastijätuväljendeid. Oskab küsida, kuidas läheb, ja kuuldule reageerida. Mõistab konkreetsete igapäevavajadustega seotud väljendeid, kui neid esitatakse selgelt, aeglaselt ja öeldut korratakse. |
| Eesmärgipärane koostöö | On võimeline mõistma küsimusi ja juhtnööre, kui neid edastatakse talle selgelt ja aeglaselt. Oskab järgida lühikesi lihtsaid näpunäiteid. Oskab paluda endale midagi ulatada ja oskab teistele asju ulatada. |
| Toimingud kaupade ja teenuste ostmisel | Oskab paluda, et talle midagi ulatataks või antaks; oskab teiste küsimise peale asju ulatada või anda. Saab hakkama suurusnumbreid, koguseid, hindu ja kellaaegu puudutava infoga. |
| Infovahetus | Mõistab küsimusi ja juhtnööre, kui need on esitatud aeglaselt selgesõnaliselt. Saab aru lihtsast lühidast teejuhatusest. Oskab esitada lihtsaid küsimusi ja vastata samalaadsetele küsimustele. Oskab moodustada lihtsaid lauseid, mis puudutavad tema vajadusi või tuttavat kõneainet, ja vastata samalaadsetele lausetele. Oskab küsida teiste inimeste kohta ja vastata enda või teiste kohta käivatele küsimustele (kus ta elab, keda tunneb, mis tal olemas on). Oskab väljendada aega, kasutades fraase „järgmisel nädalal“, „eelmisel reedel“, „novembris“, „kell kolm“ jne. |
| Küsitleja ja vastaja roll | Oskab küsitletava rollis vastata lihtsatele ja otsestele küsimustele oma isiku kohta, kui need esitatakse neutraalses keeles, väga aeglaselt ja selgelt. |
| **Kirjalik suhtlus** |  |
| Üldine kirjalik suhtlus | Oskab kirjalikult küsida ja edastada isikuandmeid. |
| Kirjavahetus | Oskab kirjutada lühikest ja lihtsat postkaarti. |
| Teated, sõnumid ja plangid | Oskab kirjutada oma nime, aadressi, rahvust, vanust ja sünniaega ning arve ja kuupäevi. |
| **Tekstid** |  |
| Töö tekstiga | Oskab ümber kirjutada üksiksõnu ja lühemaid kirjatekste. |
| **Suhtluspädevus** |  |
| Üldine keelepagas | Teab lihtsaid põhiväljendeid iseenda ja oma konkreetsete vajaduste kohta. |
| Sõnavara ulatus | Teab väga lihtsaid sõnu ja fraase mõned konkreetsete vajaduste kohta. |
| Grammatika korrektsus | Kasutab vaid üksikuid ära õpitud tarindeid ja lausemalle, kuid ka nendes tuleb ette vigu. |
| Häälduspädevus | Väheste ära õpitud sõnade ja fraaside hääldusest võivad mõningase pingutusega aru saada need emakeelsed kõnelejad, kes sama keelerühma kõnelejatega sageli kokku puutuvad. |
| Õigekirjaoskus | Oskab ümber kirjutada tuttavaid sõnu ja lühikesi käibefraase, nagu lihtsamad sildid ja juhised, tarbeesemete ja poodide nimetused jms. oskab kirja panna oma aadressi, kodakondsust ja muid isikuandmeid. |
| Keelekasutuse olukohasus | Oskab kasutada kõige lihtsamaid igapäevaseid viisakusväljendeid (tervitades, hüvasti jättes, ennast tutvustades; oskab öelda „palun“, „tänan“, „vabandust“ jms). |
| Teksti selgus ja sidusus | Oskab siduda sõnu ja fraase põhisidendite abil nagu „ja“ või „siis“ |
| Kõne ladusus | Tuleb toime väga lühikeste sidumata valmisfraasidega. Teeb sageli pause, et otsida väljendeid, hääldada võõramaid sõnu või korrigeerida sõnastust. |

**Grammatika sisu 3. klassis (A-võõrkeel; 6. kl B-võõrkeel)**

|  |  |
| --- | --- |
| **Teemad** | **Grammatika sisu (A1)** |
| Lauseõpetus | Suur ja väike täht nimedes; lihtlause; korraldused (käskiv kõne); enamkasutatavad rinnastavad sidesõnad |
| Tegusõna | Liht- ja kestev olevik |
| Nimisõna | Ainsus ja reeglipärane mitmus; omastav kääne; umbmäärane ja määrav artikkel + loendatav nimisõna. |
| Omadussõna | Üldlevinud omadussõnad |
| Asesõna | Isikulised asesõnad; omastavad asesõnad. |
| Eessõna | Enamkasutatavad eessõnad koha- ja ajamäärustes |
| Arvsõna | Põhiarvud 1-100; telefoninumbrid |
| Määrsõna | Enamlevinud aja- ja kohamäärsõnad; hulga- ja määramäärsõnad. |
| Sõnatuletus | Liitsõnad |

**Õppetegevused ja praktilised tööd õppesisu käsitlemiseks**

**Kuuldu mõistmine**

Praktilised tööd:

* tähe- või värvikaartide näitamine erinevate häälikute eristamisel;
* +/- või õige variandi märkimine erinevate häälikute eristamisel;
* teksti põhisisu mõistmisel sobivalt reageerimine;
* küsimus-vastus ülesanded;
* kuuldu põhjal lihtsa ankeedi täitmine.

**Loetu mõistmine**

Praktilised tööd:

* õige häälduse ja õige rõhuga tähtede ja õpitud sõnade lugemine;
* praktilised ülesanded lausete ning tekstilõikude ühendamiseks ja järjestamiseks;
* vajalik info otsimine tekstist.

**Suulised toimingud**

Praktilised tööd:

* pallimäng küsimuste esitamise ja neile vastamise kohta;
* intervjueerimismäng;
* küsimustele vastamine enda ja oma igapäevaste tegevuste kohta;
* enda, sõprade, pereliikmete ja klassikaaslaste tutvustamine;
* pereliikmete kohta fotoseina koostamine;
* küsimuste esitamine fotodel olevate isikute kohta ja neile vastamine;
* info edastamine pildi, tunniplaani, ankeedi jms põhjal;
* tee juhatamine;
* plakati koostamine ja selle esitlemine;
* osalemine dialoogis klassikaaslasega;
* laulude ja luuletuste esitamine;
* rühmatööna puuduolevate salmide jaoks laulusõnade koostamine;
* lihtsate sõnamängude koostamine ja nende mängimine koos klassikaaslastega.

**Kirjalikud toimingud**

Praktilised tööd:

* rühmatööna plakati koostamine: Minu hobid
* perepuu koostamine: pereliikmed, nende nimed, vanused, hobid jms;
* etteantud info alusel lühikese teate kirjutamine sõbrale;
* väga lühikeste tekstide kirjutamine (nt enese, pere, sõbra tutvustus, sõnum, kutse jms);
* miniloo kirjutamine sotsiaalmeediasse mingi sündmuse kohta etteantud mudeli järgi;
* e-mailile vastuse kirjutamine (etteantud tekstis lünkade täitmine);
* piltide võrdlemisel puuduolevate esemete otsimine ja nimetamine;
* lühikese loovtöö koostamine rühmas: menüü koostamine;
* numbrite kuulamine ja kirjutamine mängides Bingot;
* ankeedi täitmine (nimi, vanus, pereliige, elukutse, hobid).

**Hoiakud, väärtused, käitumine, koostöökultuuri loomine ja mitmekultuurilisus**

Praktilised tööd:

* viisakusväljendite rutiinne kasutamine tundides;
* kultuuriomaste väljendite kasutamine (nt soovid jõuludeks, sünnipäevaõnnitlused jms).

**Keelekasutus**

Praktilised tööd:

* simulatsiooniharjutus sõnade ja viibete, fraaside ja lausete kasutamiseks mõnes konkreetses olukorras.

**Info- ja andmekirjaoskus**

Praktilised tööd:

* ülesanded, mis on seotud sõnastike kasutamisega;
* info otsimine internetist.

**Kultuuri tarbimine ja looming**

Praktilised tööd:

* ülevaate koostamine inglise keelse meediasisu tarbimisest (päeviku pidamine);
* sihtkultuuri alastel üritustel osalemine: inglise keele päevad, tähtpäevade tähistamine;
* video vaatamine inglise keelsetele maadele iseloomulike kultuuritavade tutvumiseks;
* kaardil inglise keelt kõnelevate riikide ja pealinnade näitamine;
* lühikese esitluse või plakati tegemine inglise keelse maa mõnest kultuuritavast;
* kuulamise järgi erinevatele riikidele või regioonidele iseloomulike keelendite äratundmine;
* võimalusel kaasõpilastele oma reisikogemuse tutvustamine.

**Õpioskused**

Praktilised tööd:

* õpieesmärkide seadistamine;
* vigade paranduste tegemine;
* erinevate õpivahendite kasutamine: veebisõnastikud, viktoriinid, sõnakaardid, keeleõppekeskkonnad, info otsimine jms;
* õppimisel kasutatud õpistrateegiate ja õpivahendite reflekteerimine;
* õpetaja juhendamisel mudeli järgi iseenda ja kaaslaste tööle tagasiside andmine.

**II kooliastme lõpuks taotletavad õpitulemused A-võõrkeel; III kooliastme õpitulemused B-võõrkeel**

6. klassi lõpetaja saavutab A2-keeleoskustaseme (A-võõrkeel) ja 9. kl B-võõrkeel, mis tähendab, et ta:

1) mõistab üldjoontes lühikest lihtsat igapäevasuhtlust, kui kõneldakse aeglaselt ja selgelt;

2) mõistab väga lihtsat selge ülesehitusega ettekannet või esitlust tuttaval teemal, kui seda illustreeritakse slaidide, korrektsete näidete või diagrammidega ja kõneldakse aeglaselt selgelt ning vajaduse korral korrates;

3) mõistab lühikeste lihtsate ja selgete sõnumite või teadaannete põhisisu;

4) osaleb lihtsas igapäevasuhtluses, kui see seisneb otseses infovahetuses tuttaval teemal;

5) kirjeldab lihtsate lausetega ennast, oma perekonda, teisi inimesi, kohti ja asju;

6) räägib lihtsate lausetega oma huvidest ja eelistustest ning varem toimunud ja tulevastest tegevustest;

7) esitab lihtsat eelnevalt ettevalmistatud ja päheõpitud teksti;

8) kasutab prosoodilisi vahendeid (rõhku, intonatsiooni, rütmi) võrdlemisi hästi tuttavate igapäevaste sõnade ja fraaside hääldamisel;

9) Mõistab igapäevaseid silte ja teateid avalikes kohtades;

10) leiab lühikestest tarbetekstidest teatud harjumuspärast teavet;

11) mõistab lihtsaid tekste, isiklikke e-kirju või postitusi, kui teema on tuttav;

12) mõistab olulist teavet lühiuudistes;

13) kirjutab lühikesi lihtsaid teateid, e-kirju ja tekstisõnumeid;

14) kirjutab lihtsaid tekste tuttaval teemal, väljendades oma muljeid ja arvamusi;

15) kirjeldab toimunud ja kavandatud tegevusi;

16) ühendab lauseid enamkasutatavate sidesõnadega.

**Õppesisu 4.-6. klassis (A-võõrkeel; 7.-9. kl B-võõrkeel)**

**Teemavaldkonnad 4. klassis:**

1. „Mina ja teised“ – iseloom, välimus, enesetunne ja tervis, suhted sõpradega ning lähikondsetega, ühised tegevused, viisakas käitumine;
2. „Kodu ja lähiümbrus“ – kodu ja lähiümbrus, sugulased; pereliikmete ametid; igapäevased kodused tööd ja tegemised;
3. „Kodukoht Eesti“ – Eesti asukoht, sümboolika ja tähtpäevad; linn ja maa, Eesti loodus, ilm; käitumine looduses;
4. „Riigid ja nende kultuur“ – õpitava keele/riikide olulisemad sümbolid (lipp, rahvuslind ja -lill jmt), põhilised tähtpäevad ja nendega seotud olulisemad tavad;
5. „Igapäevaelu, õppimine ja töö“ – päevakavajärgsed tegevused kodus, koolis ja vabal ajal (päevaplaan, helistamine, laua katmine, erinevate tegevustega seotud esemed/vahendid jmt);
6. „Vaba aeg“ – huvid (sport, filmid, raamatud, kollektsioneerimine, reisimine jmt);
7. „Meedia“ – ajakirjandus, raadio, televisioon, internet ja selle eakohased kasutamisvõimalused ja võimalikud ohud. Minu meedia tarbimise harjumused.

**Teemavaldkonnad 5. klassis:**

1. „Mina ja teised“ – iseloomu kirjeldav sõnavara, enda ja teiste välimuse kirjeldus (kasv ja kehaehitus, riietus, juuste ja silmade värv jne); suhted sõpradega ja ühised tegevused;
2. „Kodu ja lähiümbrus“ – kodu/elukoha sõnavara (korter, maja, eri ruumid, oma tuba, sisustus jmt), koduümbrust kirjeldav sõnavara (majad, park, põld, teed, väljakud jmt);
3. „Kodukoht Eesti“ – Eesti asukoha määratlemine (põhiilmakaared, naaberriigid), linna ja maad iseloomustav sõnavara, põhiline sümboolika (lipp, rahvuslill ja -lind jmt);
4. „Riigid ja nende kultuur“ – igapäevaelu kombed, mõned tuntud sündmused ja saavutused ja nendega seotud nimed ajaloo- ja kultuurivaldkonnast, sh keele- ja kultuuriloolised seosed eesti keele ja kultuuriga;
5. „Igapäevaelu, õppimine ja töö“ – söögikorrad ja toiduained, tervislik toiduvalik; igapäevane hügieen; tee küsimine ja juhatamine (parem/vasak pool, otse jmt), koolitee kirjeldus;
6. „Vaba aeg“ – erinevad vaba aja veetmise viisid (mitmesugused tegevused, üksi, sõprade, pereliikmetega jmt);
7. „Meedia“ - ajakirjandus, raadio, televisioon, internet ja selle eakohased kasutamisvõimalused ja võimalikud ohud. Minu meedia tarbimise harjumused.

**Teemavaldkonnad 6. klassis:**

1. „Mina ja teised“ – enesetunne ja tervis (nt hea/halb tuju, kehaosad, kuidas olla terve, halva enesetunde põhjused, nõuanded jne); viisakusväljendid ja -normid (kellele mida ja kuidas öelda, kuidas käituda jne);
2. „Kodu ja lähiümbrus“ – pereliikmete ja lähisugulaste iseloomustus, ametid, tegevusalad, huvid; pereliikmete kodused tööd ja tegemised;
3. „Kodukoht Eesti“ – põhilised tähtpäevad (jõulud, jaanipäev jmt); ilmastikunähtused; käitumine ja tegevused looduses eri aastaaegadel;
4. „Riigid ja nende kultuur“ – mõned eakohased aktuaalsed ühiskondlikud teemad, mis kajastavad selle kooliastme õpilaste huvide ringi ja käsitletavaid teemasid; Eesti ja õpitava keele riigi/riikide naaberriikide nimed, rahvused, keeled;
5. „Igapäevaelu, õppimine ja töö“ – transpordivahendid; lihtsamad ostud erinevates poodides; lihtne sõnavara enesetunde kirjeldamiseks; koolipäeva kirjeldamine, kooli ja klassi iseloomustav sõnavara; tuntumad ametid ja nendega seotud tegevused;
6. „Vaba aeg“ – erinevate vaba aja veetmise viisidega seotud keskkond/ümbrus, esemed; eelistuste põhjendamine;
7. „Meedia“ – ajakirjandus, raadio, televisioon, internet ja selle eakohased kasutamisvõimalused ja võimalikud ohud. Minu meedia tarbimise harjumused

**Omandatav keeleoskustaseme (A2-keeleoskustase) kirjelduskriteeriumid II koolastmes klassiti – A-võõrkeel; III kooliaste B-võõrkeel (7.-9. kl)**

Omandatava keeleoskustaseme kirjelduskriteeriumid 4.-6. klassi lõpuks lähtuvalt Euroopa keeleõppe raamdokumendis *Õppimine, õpetamine ja hindamine*:

|  |  |
| --- | --- |
| **Toimingud** | **Omandatava keeleoskustaseme kirjelduskriteeriumid 4.-6. klassis (A-võõrkeel); 7.-9. kl B-võõrkeel (A2)** |
| **Suuline tekstiloome (rääkimine)** |  |
| Üldine rääkimisoskus | 4. kl: Oskab lihtsal viisil kirjeldada ja tutvustada inimesi; tekst moodustub lihtsate sidesõnadega seotud lihtfraasidest ja -lausetest.  5. kl : Oskab lihtsal viisil kirjeldada ja tutvustada inimesi, ning igapäevatoiminguid; tekst moodustub lihtsate sidesõnadega seotud lihtfraasidest ja -lausetest.  6. kl: Oskab lihtsal viisil kirjeldada ja tutvustada inimesi, ning igapäevatoiminguid, sõnastada, mis meeldib ja mis mitte jne; tekst moodustub lihtsate sidesõnadega seotud lihtfraasidest ja -lausetest. |
| Pikk monoloog: kogetu kirjeldamine | 4. kl: Oskab kirjeldada oma perekonda, elutingimusi, õppimist, kooli. Oskab lihtsate sõnadega kirjeldada inimesi, kohti ja oma asju.  5. kl: Oskab jutustada või kirjeldada, reastades lihtsaid mõtteid. Oskab kirjeldada igapäevaeluga seonduvat, nt inimesi, kohti või õpinguid. Oskab lühidalt ja lihtsalt kirjeldada sündmusi ja toiminguid. Oskab kirjeldada kavatsusi, kokkuleppeid, tavapäraseid toiminguid, möödunut ja kogetut.  6. kl: Oskab jutustada või kirjeldada, reastades lihtsaid mõtteid. Oskab kirjeldada igapäevaeluga seonduvat, nt inimesi, kohti või õpinguid. Oskab lühidalt ja lihtsalt kirjeldada sündmusi ja toiminguid. Oskab kirjeldada kavatsusi, kokkuleppeid, tavapäraseid toiminguid, möödunut ja kogetut. Oskab lihtsas keeles kirjeldada ja võrrelda kõnealuseid objekte või oma asju. Oskab selgitada, mis talle millegi juures meeldib või ei meeldi. |
| Teadete edastamine | 4. kl: Oskab edastada väga lühikesi ettevalmistatud teateid 4. kl õpitud teemadel. Kõne on suures osas mõistetav.  5. kl: Oskab edastada väga lühikesi ettevalmistatud teateid 5. kl õpitud teemadel. Kõne on mõistetav.  6. kl: Oskab edastada väga lühikesi ettevalmistatud teateid 6. kl õpitud teemadel. Kõne on mõistetav, keskendunud kuulajale. |
| Suuline esinemine | 4. kl: Oskab ette lugeda väga lühikest õpitud sõnumit, nt tutvustada rääkijat. Oskab esitada väga lihtsa päheõpitud teksti endale tuttaval teemal.  5. kl: Oskab esitada väga lihtsa päheõpitud teksti endale tuttaval teemal. Oskab vastata lihtsatele esinemisjärgsetele küsimustele, kui vajadusel küsimust korratakse või vastust sõnastada aidatakse.  6. kl: Oskab esitada väga lihtsa päheõpitud teksti endale tuttaval igapäeva teemal. Oskab lühidalt põhjendada ja selgitada arvamusi, kavatsusi ja toiminguid. Tuleb toime väheste otseste esinemisjärgsete küsimustega. |
| **Kirjalik tekstiloome (kirjutamine)** |  |
| Üldine kirjutamisoskus | 4. kl: Oskab kirjutada lihtsaid fraase ja lauseid.  5. kl: Oskab kirjutada lihtsamaid fraase ja lauseid, ühendades neid vajadusel õpetaja abil lihtsate sidesõnadega nagu ja, aga, ning, sest.  6. kl: Oskab kirjutada lihtsamaid fraase ja lauseid, ühendades neid vajadusel õpetaja abil lihtsate sidesõnadega nagu ja, aga, ning, sest. |
| Loovkirjutamine | 4. kl: Oskab lihtsate fraaside ja lausetega kirjeldada oma perekonda, elutingimusi, haridust ja koolis õppimist.  5. kl: Oskab lihtsate fraaside ja lausetega kirjeldada oma perekonda, elutingimusi, haridust ja koolis õppimist. Oskab kirjutada lühikesi ja lihtsaid väljamõeldud elulugusid ning lihtsamaid lugusid inimestest.  6. kl: Oskab seotud lausetega kirjutada oma eluoluga seonduvatel teemadel (nt inimesed, kohad, kool ja õpingud). Oskab kirjutada väga lühikesi ja lihtsaid minevikusündmuste, oma varasema tegevuse ja isiklike kogemuste kirjeldusi. |
| Oma jutu läbimõtlemine | 4. kl: -  5. kl: On võimeline meenutama ja kordama olukohaseid fraase oma keelevarast, kasutades abimaterjale.  6. kl: On võimeline meenutama ja kordama olukohaseid fraase oma keelevarast. |
| Keeleoskuslünkade kompenseerimine | 4. kl: -  5. kl: Oskab mõtet edasi anda esemele osutades (nt tähenduses „Palun anna mulle see ese“).  6. kl: Oskab öeldu mõtet selgitada žestide abil, kui on kasutanud vale sõna. |
| **Kuulamistoiming (kuulamine)** |  |
| Üldine kuulamisoskus | 4. kl: Mõistab selgelt ja aeglaselt hääldatud fraase jm väljendeid, vajadusel neid korduvalt kuulates, mis seostuvad elutähtsate eluvaldkondadega (nt algeline isiku- ja pereteave, sisseostud, kodukoht, kool).  5. kl: Mõistab selgelt ja aeglaselt hääldatud fraase jm väljendeid, vajadusel neid korduvalt kuulates, mis seostuvad elutähtsate eluvaldkondadega (nt algeline isiku- ja pereteave, sisseostud, kodukoht, kool).  6. kl: Mõistab selget ja aeglast seotud kõnet. |
| Emakeelekõnelejate vestluse mõistmine | 4. kl: -  5. kl: -  6. kl: Suudab üldiselt tabada mõttevahetuse teemat, kui räägitakse aeglaselt ja selgelt. |
| Teadaannete ja juhiste kuulamine | 4. kl: Mõistab lühikeste, lihtsate ja selgete juhiste põhisisu.  5. kl: Mõistab vajadusel korduvkuulamisel, lühikeste, lihtsate ja selgete sõnumite või teadaannete põhisisu. Mõistab lihtsaid juhiseid, vajadusel korduvkuulamisel, nt kuidas jalgsi või ühissõidukiga pääseda punktist A punkti B.  6. kl: Mõistab lühikeste, lihtsate ja selgete sõnumite või teadaannete põhisisu. Mõistab lihtsaid juhiseid, nt kuidas jalgsi või ühissõidukiga pääseda punktist A punkti B. |
| Meediakanalite ja salvestite kuulamine | 4. kl: -  5. kl: -  6. kl: Mõistab lühikeste, aeglaselt ja selgelt esitatud salvestiste põhisisu, mis puudutab ennustatava sisuga igapäevaseid asju. |
| **Lugemistegevus (lugemine)** |  |
| Üldine lugemisoskus | 4. kl: Mõistab lühikesi, lihtsaid tekste, mis sisaldavad sagedasti kasutatavaid ja rahvusvahelise levikuga sõnu. Vajadusel kasutab sõnaraamatut.  5. kl: Mõistab lühikesi, lihtsaid tekste, mis sisaldavad sagedasti kasutatavaid ja rahvusvahelise levikuga sõnu. Vajadusel kasutab sõnaraamatut.  6. kl: Mõistab lühikesi, lihtsaid tekste tuttavatel teemadel, kui teksti keelekasutus sarnaneb tema igapäevaelus sageli ettetulevaga. |
| Kirjavahetuse lugemine | 4. kl: Mõistab lühikesi ja lihtsaid meilisõnumeid.  5. kl: Mõistab lühikesi ja lihtsaid meilisõnumeid ja isiklikke kirju.  6. kl: Mõistab tavapäraseid tüüpkirju endale tuttaval teemal. |
| Eesmärgipärane lugemine | 4. kl: Mõistab igapäevaseid silte ja teateid avalikes kohtades: tänaval, restoranis, raudteejaamas, töökohal (juhendid, juhtnöörid, ohu hoiatused).  5. kl: Oskab nimestikest leida vajalikku teavet. Mõistab igapäevaseid silte ja teateid avalikes kohtades: tänaval, restoranis, raudteejaamas, töökohal (juhendid, juhtnöörid, ohu hoiatused).  6. kl: Oskab leida kindlat harjumuspärast teavet igapäevatekstidest (reklaamid, brošüürid, menüüd, ajakavad jms). Oskab nimestikest leida vajalikku infot. Mõistab igapäevaseid silte ja teateid avalikes kohtades: tänaval, restoranis, raudteejaamas, töökohal (juhendid, juhtnöörid, ohu hoiatused). |
| Lugemine info hankimiseks ja arutlemiseks | 4. kl: -  5. kl: -  6. kl: Tabab asjasse puutuvat teavet lihtsamas kirjalikus tekstis (kirjad, brošüürid, lühikesed lehelood jms), kus kirjeldatakse sündmusi. |
| Juhiste lugemine | 4. kl: Mõistab lihtsaid juhiseid igapäevaste seadmete kasutamiseks (nt mobiiltelefoni kasutamise juhis). Kasutab vajadusel sõnaraamatut.  5. kl: Mõistab lihtsaid juhiseid igapäevaste seadmete kasutamiseks (nt mobiiltelefoni kasutamise juhis). Kasutab vajadusel sõnaraamatut.  6. kl: Mõistab lihtsas keeles nõudeid (nt ohutusnõuded). |
| **Audiovisuaalne tegevus** |  |
| Telesaadete ja filmide vaatamine | 4. kl: Suudab tabada animafilmi põhisündmusi.  5. kl: Suudab jälgida faktipõhiste teleuudiste teemavahetusi ja tabada uudise põhisisu.  6. kl: Suudab tabada sündmusi, õnnetusi jms kirjeldavate teleuudiste põhisisu, kui pilt kommentaare toetab. |
| **Vastuvõtustrateegiad** |  |
| Vihjete tabamine ja järeldamine (suuline ja kirjalik suhtlus) | 4. kl: -  5. kl: -  6. kl: Oskab lühikeste konkreetset laadi igapäevaste tekstide ja suuliste teadete üldise tähenduse kontekstis tuletada tundmatute sõnade arvatavat tähendust. |
| **Suuline suhtlus** |  |
| Üldine suuline suhtlus | 4. kl: Tuleb toime lihtsa igapäevasuhtlusega, kui see seisneb lihtsas ja otseses infovahetuses tuttaval teemal (nt kool ja vaba aeg). Suudab vahetada lihtsaid lauseid, kuid mõistmisraskuste tõttu ei suuda ise vestlust ülal hoida.  5. kl: Tuleb vähese vaevaga toime lihtsa igapäevasuhtlusega. Oskab esitada küsimusi ja küsimustele vastata. Oskab vahetada mõtteid, küsida ja anda infot igapäevastes tüüpolukordades.  6. kl: Suudab küllaltki vabalt suhelda lihtsamates olukordades ja tuleb toime lühivestluses, kui vestluspartner teda vajaduse korral aitab. Tuleb vähese vaevaga toime lihtsa igapäevasuhtlusega. Oskab esitada küsimusi ja küsimustele vastata. Oskab vahetada mõtteid, küsida ja anda infot igapäevastes tüüpolukordades. |
| Emakeelse vestluskaaslase mõistmine | 4. kl: Mõistab lihtsas igapäevases vestluses pöördumisi, mis on selgelt ja aeglaselt suunatud otse temale. Kaaslasel on võimalik end arusaadavaks teha, kui ta vaevub pingutama.  5. kl: Mõistab häälduselt selge, keelelt lihtsa ja temale tuttava otsese pöördumise sisu üldiselt; on aeg-ajalt sunnitud paluma midagi korrata või ümber sõnastada.  6. kl: Saab jutust piisavalt aru, et raskusteta toime tulla lihtsamate tavapäraste tegevustega. Mõistab häälduselt selge, keelelt lihtsa ja temale tuttava otsese pöördumise sisu üldiselt; on aeg-ajalt sunnitud paluma midagi korrata või ümber sõnastada. |
| Vestlus | 4. kl: Oskab tervitada ja pöörduda, kasutades lihtsaid igapäevaseid viisakusväljendeid. Oskab esitada kutset, teha ettepanekut ja vabandada; oskab kutsele, ettepanekule ja vabandusele vastata. Oskab öelda, mis talle meeldib ja mis mitte.  5. kl: On võimeline vahetama lühikesi lauseid, kuid mõistmisraskuse tõttu ei suuda enamasti vestlust ülal hoida; siiski võib kuuldut mõista, kui vestluspartner soostub selle nimel vaeva nägema.  6. kl: Oskab tervitada, hüvasti jätta, ennast või teisi tutvustada, tänada. Suudab üldjoontes jälgida selget ja normaalset kõnet, kui kõneaine on tuttav ja on võimalik paluda mõnd kohta korrata või ümber sõnastada. Suudab osaleda lühivestluses, kui kontekst on tuttav ja kõneaine talle huvi pakub. Oskab lihtsate sõnadega väljendada enesetunnet ja tänu. |
| Vaba mõttevahetus (sõprade ringis) | 4. kl: -  5. kl: Oskab arutada igapäevaelu praktilisi küsimusi, kui tema poole pöördutakse otse ja räägitakse selgelt ning aeglaselt. Oskab arutada, mida ette võtta ja kuhu minna. Oskab määrata kokkusaamist.  6. kl: Saab üldjoontes aru, millest jutt käib, kui räägitakse aeglaselt ja hääldus on selge. Oskab arutada, mida õhtul või nädalavahetusel ette võtta. Oskab teha ettepanekuid ja vastata teiste omadele. Oskab väljendada nõustumist ja nõustumatust. |
| Eesmärgipärane koostöö | 4. kl: -  5. kl: Oskab märku anda, et saab jutust aru. On võimeline vajalikku mõistma, kui rääkija soostub selle nimel vaeva nägema. Suudab osaleda lihtsas tavasuhtluses. Oskab kasutada lihtsaid fraase, et lasta endale midagi näidata või ulatada, küsida infot ja pidada aru järgmiste sammude üle.  6. kl: Mõistab keelt küllaldaselt, et vähese vaevaga toime tulla lihtsas tavasuhtluses. Oskab lihtsate sõnadega paluda kordamist, kui pole kuuldut mõistnud. Oskab arutleda, mida järgmisena ette võtta, teha ettepanekuid ja vastata teiste omadele, küsida ja anda juhatust. |
| Toimingud kaupade ja teenuste ostmisel | 4. kl: Oskab tellida toitu. Oskab teha lihtsamaid oste, sõnastada oma soove ja küsida hinda. Oskab küsida vajalikke asju ja teha lihtsamaid toiminguid poes, postkontoris või pangas.  5. kl: Oskab anda ja vastu võtta infot koguste, suurusnumbrite ja hindade kohta. Oskab küsida tarbekaupu ja põhiteenuseid. Oskab küsida lihtsat infot reisi või ühissõidukite kohta (bussid, rongid, takso); oskab küsida ja juhatada teed ning osta pileteid.  6. kl: Tuleb toime suhtlusega tavapärastes olukordades, nagu reisides majutuskoha otsimise, söömas või sisseostudel. Oskab reisibüroost tulemuslikult küsida kõike vajalikku, kui tegu on lihtsa üldinfoga. |
| Infovahetus | 4. kl: Oskab küsida ja edastada isikuandmeid. Oskab küsida ja juhatada teed, toetudes kaardile või plaanile. Oskab esitada küsimusi töö ja vaba aja kohta ning vastata samalaadsetele küsimustele.  5. kl: Tuleb toime lihtsa igapäevasuhtlusega, kui see seisneb lihtsas ja otseses infovahetuses. Oskab vahetada piiratud infot tuttavate tavatoimingute kohta.  6. kl: Oskab anda ja järgida lihtsaid juhtnööre, nt osutada suunda või juhatada teed. Oskab esitada küsimusi vaba aja tegevuste ja möödanikus tehtu kohta ning vastata samalaadsetele küsimustele. Tuleb toime igapäevavajadustega: oskab leida ja edastada lihtsat faktiteavet. Oskab keelt piisavalt, et tulla suurema pingutuseta toime igapäevasuhtluses. |
| Küsitleja ja vastaja roll | 4. kl: Oskab küsitletava rollis vastata lihtsatele küsimustele ja väidetele.  5. kl: Suudab end vastaja rollis mõistetavaks teha, kuid vajab seejuures mõningast abi ning võib paluda küsimust selgitada.  6. kl: Suudab end vastaja rollis mõistetavaks teha, oskab tuttava kõneaine korral edastada mõtteid või teavet, kuid vajab seejuures mõningast abi ning võib paluda küsimust selgitada. |
| **Kirjalik suhtlus** |  |
| Üldine kirjalik suhtlus | 4. kl: Oskab kirjutada malle kasutades lühikesi lihtsaid sõnumeid.  5. kl: Oskab kirjutada lühikesi lihtsaid sõnumeid, mis puudutavad talle vajalikke asju. Vajadusel kasutab sõnaraamatut.  6. kl: Oskab kirjutada lühikesi lihtsaid sõnumeid, mis puudutavad talle vajalikke asju. |
| Kirjavahetus | 4. kl: Oskab kirjutada väga lihtsaid isiklikke kirju, kasutades malle, et väljendada tänu või esitada vabandust.  5. kl: Oskab kirjutada väga lihtsaid isiklikke kirju, et väljendada tänu või esitada vabandust. Vajadusel kasutab sõnaraamatut.  6. kl: Oskab kirjutada väga lihtsaid isiklikke kirju, et väljendada tänu või esitada vabandust. Vajadusel kasutab sõnaraamatut. |
| Teated, sõnumid ja plangid | 4. kl: -  5. kl: -  6. kl: Oskab kuulamise järgi kirja panna lühikesi ja lihtsaid teateid, kui tal on võimalus paluda neid korrata või teisiti sõnastada. Oskab kirjutada lühikesi lihtsaid teateid, mis puudutavad talle vajalikke asju. |
| **Interaktiivsed strateegiad** |  |
| Suhtlusaktiivsus (vooruvahetus) | 4. kl: -  5. kl: Oskab paluda tähelepanu.  6. kl: Oskab alustada, jätkata ja lõpetada lühivestlust, kasutades lihtsaid võtteid. Oskab alustada, jätkata ja lõpetada lihtsaid silmast silma vestlusi. |
| Suhtluskoostöö | 4. kl: -  5. kl: -  6. kl: Oskab märku anda, et saab jutust aru. |
| **Tekstid** |  |
| Selgituste palumine | 4. kl: Oskab märku anda, et ei suutnud teise juttu jälgida.  5. kl :Oskab paluda võtmesõnade või -fraaside kordamist lihtsamate sõnadega.  6. kl: Oskab lihtsate sõnadega paluda kordamist, kui pole teise juttu mõistnud. Oskab paluda võtmesõnade või-fraaside kordamist lihtsamate sõnadega. |
| Töö tekstiga | 4. kl: Oskab ümber kirjutada üksiksõnu ja lühemaid trükitekste.  5. kl: Oskab oma keele pädevuse ja -kogemuse piires leida ja kasutada lühemate tekstide võtmesõnu ja -fraase või lühikesi lauseid.  6. kl: Oskab oma keele pädevuse ja -kogemuse piires leida ja kasutada lühemate tekstide võtmesõnu ja -fraase või lühikesi lauseid. |
| **Suhtluspädevus** |  |
| Üldine keelepagas | 4. kl: Oskab kasutada lause põhimalle ning rääkida meelde jäetud fraaside ja käibeväljenditega, kohtadest, asjadest jne.  5. kl: Tuleb igapäevaseid väljendeid kasutades toime lihtsates konkreetsetes olukordades (isikute ja igapäevatoimingutega seonduv, soovide ja vajaduste väljendamine, info küsimine). Keelevara on väike ja koosneb päheõpitud fraasidest, mis lubavad sõnastada lihtsaid eluvajadusi. Ettenägematus olukorras võib tekkida pause ja suhtlusraskusi.  6. kl: Valdab keele põhivara sellisel tasemel, mis lubab toime tulla igapäevastes tavaolukordades; siiski on sageli sunnitud sõnumit lihtsustama ja sõnu otsima. |
| Sõnavara ulatus | 4. kl: Sõnavara on piisav, et rahuldada lihtsaid eluvajadusi.  5. kl: Sõnavara on piisav, et rahuldada põhilisi suhtlusvajadusi.  6. kl: Sõnavara on küllaldane, et tulla toime igapäevaste tuttavate toimingutega. |
| Sõnakasutus | 4. kl: -  5. kl: -  6. kl: Valdab igapäevavajadustega piirnevat nappi sõnavara. |
| Grammatika korrektsus | 4. kl: -  5. kl: -  6. kl: Kasutab küll õigesti mõningaid lihtsaid tarindeid, kuid teeb sageli vigu ka grammatika põhivaras (nt ajab segi ajavormid või eksib aluse ja öeldise ühildamisel); siiski on enamasti selge, mida öelda tahab. |
| Häälduspädevus | 4. kl: -  5. kl: -  6. kl: Hääldus on üldjuhul puusavalt selge, et öeldust aru saada, kuigi võõras aktsent on märgatav ja vestluspartnerid peavad aeg-ajalt paluma arusaamatuid kohti korrata. |
| Õigekirjaoskus | 4. kl: -  5. kl: -  6. kl: Oskab kirjutada lühikesi lauseid igapäevastel teemadel (nt juhatada, kuidas kuhigi minna). Oskab häälduspäraselt (kuigi mitte kiiresti) kirjutada lühikesi sõnu, mis kuuluvad tema suulisesse sõnavarasse. |
| Keelekasutuse olukohasus | 4. kl: -  5. kl: Suudab vahetada lühikesi lauseid, oskab tervitamisel ja pöördumisel kasutada igapäevaseid viisakusväljendeid. Oskab esitada kutset, teha ettepanekut ja vabandada; oskab kutsele, ettepanekule ja vabandusele vastata.  6. kl: Oskab lihtsate keelevahendite abil rahuldada keskseid kõnetarbeid ( info andmine ja küsimine, selgituste nõudmine, arvamuse ja suhtumise väljendamine). Suudab tulemuslikult suhelda igapäevaolukordades, oskab kasutada kõige lihtsamaid üldväljendeid ja järgida peamisi suhtlusreegleid. |
| Keelekasutuse paindlikkus | 4. kl: -  5. kl: Oskab sõnu ümber tõstes varieerida ära õpitud fraase, kui olukord seda nõuab.  6. kl: Oskab kasutada meelde jäetud lihtsaid fraase. Suudab sõnakasutust vähesel määral varieerida, kui olukord seda nõuab. |
| Vooruvahetus | 4. kl: Oskab paluda tähelepanu.  5. kl: Oskab alustada, jätkata ja lõpetada lihtsat silmast silma vestlus.  6. kl: Oskab alustada, jätkata ja lõpetada lihtsat silmast silma vestlus. Oskab alustada, jätkata ja lõpetada lühivestlus, kasutades lihtsaid võtteid. |
| Teemaarendus | 4. kl: -  5. kl: -  6. kl: Oskab jutustada ja kirjeldada sidumata lausetega. |
| Teksti selgus ja sidusus | 4. kl: Oskab õpetaja abil siduda lihtsate sidesõnade abil nagu „ja“, „aga“, „sest“.  5. kl: Oskab siduda lihtsate sidesõnade abil nagu „ja“, „aga“, „sest“.  6. kl: Oskab kasutada kõige sagedasemaid sidesõnu, et ühendada lauseid jutustuseks või tunnuste loendeid kirjelduseks. |
| Kõne ladusus | 4. kl: Oskab väljenduda väga lühikeste sidumata valmisfraasidega, kui kõneaine on tuttav. Kõne on takerdav, väga sageli on märgata ebasobivaid alustusi. Vajab välist abi.  5. kl: Oskab väljenduda lühifraasidega, kui kõneaine on tuttav. Kõne on takerduv, väga sageli on märgata ebasobivaid alustusi.  6. kl: Oskab end lühiväljenditega mõistetavaks teha, kuigi sageli on märgata pause, ebasobivaid alustusi ja ümbersõnastamist. |
| Väljendustäpsus | 4. kl: -  5. kl: -  6. kl: Suudab tuttavas igapäevaolukorras vahendada lihtsat nappi teavet. Ootamatus olukorras peab enamasti sõnumit lihtsustama. |

**Grammatika sisu II kooliastmes - A-võõrkeel; III kooliaste B-võõrkeel (A2)**

|  |  |
| --- | --- |
| **Teemad** | **Grammatika sisu A-võõrkeel; 7.-9. kl B-võõrkeel (A2)** |
| Lauseõpetus | 4. kl: Õigekiri õpitud sõnavara piires; suur ja väike algustäht (kuud, nädalapäevad, keeled, riigid); kirjavahemärgid (punkt, koma, küsi- ja hüüumärk, ülakoma); sõnajärg jaatavas lauses.  5. kl: Sõnajärg jaatavas, eitavas, küsivas lauses; õigekiri õpitud sõnavara piires.  6. kl: Rinnastavad sidesõnad; alistavad sidesõnad; õigekiri õpitud sõnavara piires; rindlaused; kaudne kõne (saatelause olevikus) |
| Tegusõna | 4. kl: Põhi- ja abitegusõnad; isikuline tegumood; enamkasutatavad reegli- ja ebareeglipärased tegusõnad.  5. kl: Enamkasutatavad reegli- ja ebareeglipärased tegusõnad; isikuline tegumood.  6. kl: Modaaltegusõnad; tulevik; enamkasutatavad reegli- ja ebareeglipärased tegusõnad; isikuline tegumood |
| Nimisõna | 4. kl: Ebareeglipärane mitmus; aluse ja öeldise ühildumine.  5. kl: Ebareeglipärane mitmus; aluse ja öeldise ühildumine.  6. kl: Umbmäärane ja määrav artikkel + loendamatu nimisõna; artikli puudumine; enamkasutatavad väljendid artiklitega ja ilma. |
| Omadussõna | 4. kl: -  5. kl: Omadussõnade võrdlusastmed; omadussõnade võrdlemine  6. kl So/such + omadussõna; omadussõna võrdlemine |
| Asesõna | 4. kl: Isikulised asesõnad; omastavad asesõnad.  5. kl: Siduvad asesõnad.  6. kl: Omastavate asesõnade absoluutvormid; umbmäärased asesõnad ja nende liitvormid. |
| Eessõna | 4. kl: Aja-, koha- ja viisimäärustes esinevad eessõnad.  5. kl: Aja-, koha- ja viisimäärustes esinevad eessõnad¸enamkasutatavad eessõnalised väljendid.  6. kl Aja-, koha- ja viisimäärustes esinevad eessõnad¸enamkasutatavad eessõnalised väljendid. |
| Arvsõna | 4. kl: Põhi- ja järgarvud; kuupäevad, aastaarvud.  5. kl: Põhi- ja järgarvud; kuupäevad, aastaarvud.  6. kl: Lihtmurrud (pool, veerand) |
| Määrsõna | 4. kl: Määrsõnad moodustamine  5. kl: Sagedusmäärsõnad, järjestavad määrsõnad; viisimäärsõnad.  6. kl: Hulga- ja määra-määrsõnad; ebareeglipärased määrsõnad. |
| Sõnatuletus | 4. kl: Arvsõna tuletusliited; määrsõna tuletusliide.  5. kl: Arvsõna tuletusliited; määrsõna  6. kl: Nimisõna tuletusliited. |

**Õppetegevused ja praktilised tööd õppesisu käsitlemiseks**

**Kuuldu mõistmine**

Praktilised tööd:

* audio ja videoteksti kuulamise põhjal valik- või lühivastustega faktiküsimustele vastamine (koht, aeg, tegevus, isikud, õige-vale-info puudub jms);
* tekstilõikude ja piltide järjestamine kuuldu põhjal;
* dialoogis osalemine;
* rollimängus osalemine;
* sõnamängud ja liikumismängud;
* kuuldu põhjal oma teksti kirjutamine ja selle esitamine;
* kuuldu põhjal pildi joonistamine või täiendamine;
* taustamürata esitatud aeglaste teadaannete kuulamine ja faktiküsimustele vastamine.

**Loetu mõistmine**

Praktilised tööd:

* loetud teksti põhjal ideekaardi koostamine;
* loetud lühiteksti põhjal küsimustele vastamine;
* teksti, graafiku või pildi täiendamine;
* loetu põhjal märkmete või mõistekaardi tegemine;
* loetud mängureeglite ja juhiste põhjal osalemine mängudes (lauamängud, sõnamäng, liikumismäng jms);
* internetist leitud lühiteksti tutvustamine kaaslastele eesti keeles.

**Suulised toimingud**.

Praktilised tööd:

* grupitööna video loomine;
* esitlus etteantud teemal ja eelneva põhjal küsimustele vastamine;
* infokaardi, mõttekaardi koostamine ja selle esitlemine;
* pildiseeria koostamine ja selle esitlemine;
* osalemine kaaslasega koostatud dialoogis;
* osalemine rollimängus;
* pildi kirjeldamine suunavate küsimuste abil.

**Kirjalikud toimingud**

Praktilised tööd:

* paaris või rühmas küsimustiku koostamine, saadud tulemuste põhjal lihtsa diagrammi või kirjaliku kokkuvõtte koostamine ja tulemuste võrdlemine;
* lühikeste tekstide kirjutamine: e-kirjad, sõnumid, blogipostitus;
* vastuste kirjutamine etteantud sõnumile;
* piltide kirjalik kirjeldamine;
* etteütlus;
* oma põhjendatud arvamuse või eelistuse avaldamine leotud teksti põhjal;
* arvutis teksti loomine.

**Hoiakud, väärtused, käitumine, koostöökultuuri loomine ja mitmekultuurilisus**

Praktilised tööd:

* õppevideod inglise keelt kõnelevate maade suhtlusnormide eripäraga tutvustamiseks;
* viisakusväljendite sobitusharjutused vastavalt kuuldud situatsiooni kirjeldusele;
* rollimäng, mille osana hinnatakse viisakusväljendite kasutamist.

**Keelekasutus**

Praktilised tööd:

* simulatsiooniharjutused lihtsate tarindite kasutamise kohta.

**Info- ja andmekirjaoskus**.

Praktilised tööd:

* ülesanded, mis on seotud sõnaraamatu, digisõnastiku ja õpiku koondtabelite kasutamisega;
* keeleõpet arendavate veebilehtede ja rakenduste kasutamine õpetaja soovitusel;
* õpieesmärgist lähtuva digisisu loomine (sh allikatele viitamine, salvestamiseks loa küsimine, autorlusele viitamine).

**Kultuuri tarbimine ja looming**

Praktilised tööd:

* ülevaate koostamine inglisekeelse meediasisu tarbimisest (päeviku pidamine);
* erinevate vanasõnadega tutvumine ja paaristööna inglise keele ja eesti keele vanasõnade võrdlemine;
* sihtkultuuri alastel üritustel osalemine: projektid, koostööpäevad, mängud, konkursid;
* loovtööde (nt. luuletused, plakat, lauamäng) koostamine õpitava keele maa teemal üksi, paaris või rühmatööna;
* PowerPoint esitlused inglise keelt kõnelevate maade või Eesti kohta – kindla eesmärgiga otsida infot riigi kultuuri, ajaloo, tähtpäevade, kommete kohta;
* video vaatamine inglise keelt kõnelevatele maadele iseloomulike kultuuritavadega tutvumiseks.

**Õpioskused**

Praktilised tööd:

* õpieesmärkide seadmine, tulemuste hindamine õpetajalt saadud tagasiside põhjal ning selle alusel uute eesmärkide määratlemine;
* mudeli põhjal iseenda ja kaaslaste tööle hinnangu ja tagasiside andmine;
* erinevate õpivahendite kasutamine: veebisõnastikud, viktoriinid, sõnakaardid, keeleõppekeskkonnad, info otsimine jms;
* õppimisel kasutatud õpistrateegiate ja õpivahendite reflekteerimine.

**III kooliaste A-võõrkeel**

9. klassi õpilane saavutab B1-keeleoskustaseme, mis tähendab, et:

1) mõistab olulist teavet autentses igapäevases tekstis;

2) mõistab selge ülesehituse ja sõnastusega ning visuaalsete vahenditega illustreeritud esitlust või ettekannet;

3) mõistab selge ülesehituse ja sõnastusega monoloogi, kui kõneldakse üsna aeglaselt;

4) järgib üksikasjalikke juhtnööre, kui teema on tuttav;

5) mõistab teadaandeid lennu- või mõnes muus jaamas, lennukis, bussis ja rongis, kui hääldus on selge, kõneldakse tavalise kiirusega ja taustamüra on minimaalne;

6) avaldab arvamust, edastab ja küsib teavet igapäevaelu sündmuste või isiklike asjade kohta;

7) kirjeldab kogemusi, sündmusi, unistusi ja eesmärke ning põhjendab ja selgitab lühidalt oma seisukohti ja plaane;

8) toob esile tähtsamad sündmused selge ülesehitusega ja igapäevakeeles kirjutatud jutustuses ning selgitan nende tähtsust ja nendevahelisi seoseid;

9) esineb ettevalmistanuna üldsõnaliselt endale tuttaval teemal, väljendudes võrdlemisi selgelt ja arusaadavalt;

10) vastab esinemisjärgsetele küsimustele, kuid võib paluda küsimust korrata;

11) edastab oma sõnumi arusaadavalt, kuigi rääkimise ajal on märgata eesti keele rõhu, intonatsiooni ja/või rütmi mõju;

12) mõistab sündmusi, tundeid ja soove kirjeldavaid isiklikke kirju ja postitusi määral, mis lubab pidada regulaarset kirjavahetust;

13) mõistab sageli esinevate sõnadega kirjutatud meediatekstides kohtade, sündmuste, selgelt väljendatud tunnete ja seisukohtade kirjeldusi;

14) mõistab sündmustikku lihtsamates selge süžeega ilukirjandustekstides, mis koosnevad peamiselt sageli esinevatest sõnadest;

15) kirjutab igapäevaseid tarbetekste;

16) kirjeldab tegelikku või kujuteldavat sündmust või kavandatud tegevust;

17) vahendab lihtsa seotud teksti abil kogemusi, kirjeldab tundeid ja reaktsioone ning põhjendab neid.

**Õppesisu klassiti**

**Teemavaldkonnad 7. klassis:**

1. „Mina ja teised“ – võimed, tugevad ja nõrgad küljed; inimeste vahelised suhted, viisakusreeglid, koostöö ja teistega arvestamine.
2. „Kodu ja lähiümbrus“ – perekondlikud sündmused ja tähtpäevad; kodukoha vaatamisväärsused ja nende tutvustamine.
3. „Kodukoht Eesti“ – loodus ja looduskaitse; keskkonnahoidlik ja -säästlik käitumine; elu linnas ning maal.
4. „Riigid ja nende kultuur“ – õpitava keele kultuuriruumi kuuluvad riigid ja nende lühiiseloomustus.
5. „Igapäevaelu. Õppimine ja töö“ – tervislik eluviis ja toitumine, suhtlemine teeninduses, turvalisus; õpioskused ja harjumused, edasiõppimine ning kutsevalik; töökohad.
6. „Vaba aeg“ – kultuuriline mitmekesisus; kirjandus ja kunst, sport, erinevad meediavahendid ning reklaam.
7. „Meedia“ – meediast saadav kasu ja võimalikud ohud, meediažanrid, allikakriitilisus, suhtlemisnormid ja -eetika internetis.

**Teemavaldkonnad 8. klassis:**

1. „Mina ja teised“ – võimed, tugevused ja nõrkused; mida oskan/suudan teha, milles olen nõrk, mida vaja arendada (sama teiste kohta); sõprussuhted.
2. „Kodu ja lähiümbrus“ – perekondlikud sündmused ja tähtpäevad; sündmuste ja tähtpäevade tähistamine perekonnas.
3. „Kodukoht Eesti“ – loodusrikkused (mets, loomad, vesi, puhas õhk jmt) ja nende hoidmine linnas ja maal (püsiliigid, taaskasutamise võimalused jmt).
4. „Riigid ja nende kultuur“ – õpitava keelega seotud kultuuriruumi kuuluvate riikide lühitutvustus (pealinnad, rahvad, keeled, eripära jmt).
5. „Igapäevaelu. Õppimine ja töö“ – erinevad tervislikku eluviisi tagavad tegevused (sport, puhkus, reisid jmt), tervislikud toitumisharjumused; sessiostud ja suhtlemine teeninduses (kauplus, turg, hotell, postkontor, rong- ja bussijaam jmt); erinevate turvalisust tagavate käskude ja keeldude mõistmine (liiklus, loodus, linnakeskkond jmt).
6. „Vaba aeg“ – eeskujud; spordialad, kirjanduse-, kunsti- ja muusikaliigid.
7. „Meedia“ – meediast saadav kasu ja võimalikud ohud, meediažanrid, allikakriitilisus, suhtlemisnormid ja-eetika internetis.

**Teemavaldkonnad 9. klassis:**

1. „Mina ja teised“ – sõprus-, armastussuhted, sallivus; kultuurispetsiifilised käitumismaneerid ja oskus nendega arvestada. Vaimne tervis ja selle hoidmine.
2. „Kodu ja lähiümbrus“ – sündmuste ja tähtpäevade tähistamine kodukohas; kodukoha vaatamisväärsuste tutvustamine.
3. „Kodukoht Eesti“ – linna- ja maaelu võrdlus; tuntumad vaatamisväärsused Eestis.
4. „Riigid ja nende kultuur“ – maailmas tuntumate riikide nimed, rahvad ja keeled, mida nad räägivad.
5. „Igapäevaelu. Õppimine ja töö“ – erinevate ametite ja nendega seonduvate töökohtadega seotud sõnavara, edasiõppimisvõimalused; igapäevase keskkonnakaitsega seotud tegevused (prügi sorteerimine, säästlikkus energiatarbimisel jt).
6. „Vaba aeg“ – kultuuride eripära ja mitmekultuurilisus.
7. „Meedia“ – meediast saadav kasu ja võimalikud ohud, meediažanrid, allikakriitilisus, suhtlemisnormid ja-eetika internetis.

**Omandatava keeleoskustaseme (B1-keeleoskustase) kirjelduskriteeriumid III kooliastmes klassiti**

Omandatava keeleoskustaseme kirjelduskriteeriumid 7.-8. klassi lõpuks lähtuvalt Euroopa keeleõppe raamdokumendis *Õppimine, õpetamine ja hindamine*:

|  |  |
| --- | --- |
| **Toimingud** | **Omandatava keeleoskustaseme kirjelduskriteeriumid klassiti (B1)** |
| **Suuline tekstiloome (rääkimine)** |  |
| Üldine rääkimisoskus | 7. kl: Oskab esitleda üldsõnalisi, mõttepauside ja mõningate keelevigadega kirjeldusi oma huvivaldkonna teemade piires, väljendades mõtteid lihtsate lausetega.  8. kl: Oskab esitada võrdlemisi ladusaid, kuid üldsõnalisi ja mõningate keelevigadega kirjeldusi oma huvivaldkonna teemade piires, väljendades mõtteid lihtsate lausetega järjendina.  9. kl: : Oskab esitada võrdlemisi ladusaid, kuid üldsõnalisi kirjeldusi oma huvivaldkonna teemade piires, väljendades mõtteid lihtsate lausetega järjendina. |
| Pikk monoloog: kogetu kirjeldamine | 7. kl: Oskab jutustada.  8. kl: Oskab kirjeldada unistusi, soove ja püüdlusi. Oskab kirjeldada tegelikke või kujuteldavaid sündmusi. Oskab vahendada raamatu või filmi sisu ja kirjeldada oma muljeid.  9. kl: Oskab jutustada. Oskab kirjeldada unistusi, soove ja püüdlusi. Oskab kirjeldada tegelikke või kujuteldavaid sündmusi. Oskab vahendada raamatu või filmi sisu ja kirjeldada oma muljeid. Oskab vahendada ootamatute sündmuste (nt õnnetusjuhtumite) üksikasju. Oskab üksikasjalikult vahendada kogetut, kirjeldada oma tundeid ja reageeringuid. Oskab võrdlemisi ladusalt, kuid samas üldsõnaliselt jutustada ja kirjeldada, väljendades mõtteid lihtsate lausete järjendina. Oskab sirgjooneliselt väljenduda oma huvivaldkonna teemade piires. |
| Pikk monoloog: põhjendamine ja selgitamine (nt väitlus) | 7. kl: -  8. kl: Oskab lühidalt põhjendada ning selgitada arvamusi, kavatsusi ja toiminguid.  9. kl: Suudab esitada võrdlemisi hästi jälgitavaid põhjendusi. |
| Teadete edastamine | 7. kl: Oskab edastada väga lühikesi ettevalmistatud teateid igapäevases olukorras. Kõne on eesti keelsest aktsendist ja intonatsioonist hoolimata siiski mõistetav.  8. kl: Oskab edastada väga lühikesi ettevalmistatud teateid igapäevases koolikeskkonnas. Kõne on eesti keelsest aktsendist ja intonatsioonist hoolimata siiski mõistetav.  9. kl: : Oskab edastada väga lühikesi ettevalmistatud teateid igapäevases koolikeskkonnas. Kõne on eesti keelsest aktsendist ja intonatsioonist hoolimata siiski mõistetav. |
| Suuline esinemine | 7. kl: Oskab ettevalmistanuna üldsõnaliselt esineda endale tuttava teemal, väljendudes võrdlemisi selgelt ja arusaadavalt.  8. kl: Oskab ettevalmistanuna üldsõnaliselt esineda endale tuttava teemal, väljendudes võrdlemisi selgelt ja arusaadavalt. Oskab üsna selgelt välja tuua asja tuuma.  9. kl: Oskab ettevalmistanuna üldsõnaliselt esineda endale tuttava teemal, väljendudes võrdlemisi selgelt ja arusaadavalt. Oskab üsna selgelt välja tuua asja tuuma. Oskab vastata esinemisjärgsetele küsimustele, mõnikord (kui küsija räägib liiga kiiresti) võib paluda küsimust korrata. |
| **Kirjalik tekstiloome (kirjutamine)** |  |
| Üldine kirjutamisoskus | 7. kl: Oskab kirjutada tuttaval teemal lihtsamaid seotud tekste. Kasutab sõnaraamatut.  8. kl: Oskab kirjutada tuttaval teemal lihtsamaid seotud tekste. Kasutab sõnaraamatut.  9. kl: Oskab kirjutada tuttaval teemal lihtsamaid seotud tekste, ühendades lühemaid lauseid lihtsa järjendina. |
| Loovkirjutamine | 7. kl: Oskab kirjeldada tegelikku või kujuteldavat sündmust või hiljutist reisi. Oskab lugu kirja panna.  8. kl: Oskab kirjalikult vahendada kogemusi, kirjeldada tundeid ja reaktsioone lihtsa seotud tekstina.  9. kl: Oskab kirjutada lihtsamaid üksikasjalikke kirjeldusi mitmesugustel tuttavatel teemadel. Oskab kirjalikult vahendada kogemusi, kirjeldades tundeid ja reaktsioone lihtsa seotud tekstina. Oskab kirjeldada tegelikku või kujuteldavat sündmust või hiljutist reisi. Oskab lugu kirja panna. |
| Kirjalikud ülevaated ja arvamusavaldused | 7. kl: -  8. kl: Oskab kirjutada väga lühikesi standardvormis ettekandeid, kus esitab tava pärast faktiteavet või põhjendab toiminguid.  9. kl: Oskab kirjutada lühikesi lihtsamaid kirjatöid endale huvipakkuval teemal. Oskab mingil määral kokku võtta, esitada ja selgitada oma arvamust igapäevaste tavapäraste ja ebatavaliste probleemide kohta. |
| Oma jutu läbimõtlemine | 7. kl: Oskab läbi mõelda, kuidas asja tuuma jm olulist sõnastada, lihtsustades vajaduse korral sõnumit ja kasutab vajadusel lausemalle..  8. kl: Oskab läbi mõelda, kuidas asja tuuma jm olulist sõnastada, lihtsustades vajaduse korral sõnumit.  9. kl: On võimeline katsetama enda jaoks uusi sõnastusviise ja väljendeid, küsides tagasisidet. |
| Keeleoskuslünkade kompenseerimine | 7. kl: Oskab eestikeelset sõna võõrapärastada, küsides üle, kas temas saadi aru.  8. kl: Oskab mõistet edasi anda mingi sagedasema ligilähedase tähendusega sõna abil, paludes end parandada.  9. kl: Oskab objekte kirjeldada tunnuste kaudu, kui vajalik sõna ei meenu. Oskab vajalikku tähendust edasi anda mingi asendusväljendiga (nt „pehme magamise karu“ tähenduses „kaisukaru“). |
| Oma kõne jälgimine ja parandamine | 7. kl: -  8. kl: Oskab küsida kinnitust kasutatud keelendi õiguse kohta. Oskab katkenud vestlust uuesti alustada, kasutades teistsugust taktikat.  9. kl: Oskab parandada valesti kasutatud ajavormi vm keelendit, kui vestluspartner sellele tähelepanu juhib. |
| **Kuulamistoiming (kuulamine)** |  |
| Üldine kuulamisoskus | 7. kl: Mõistab olulisemat selgest kirjakeelsest jutust ja lühikestest lugudest tuttavatel teemadel, millega puutub igapäevaselt kokku koolis, vabal ajal jne. Vajadusel küsib üle.  8. kl: Mõistab olulisemat selgest kirjakeelsest jutust ja lühikestest lugudest tuttavatel teemadel, millega puutub igapäevaselt kokku koolis, vabal ajal jne.  9. kl: Mõistab lihtsas sõnastuses faktiteavet igapäevaelu või tööga seotud teemadel. Tabab nii peamist sõnumit kui ka spetsiifilisi üksikasju, kui hääldus on selge ja tuttavlik. |
| Emakeelekõnelejate vestluse mõistmine | 7. kl: Suudab üldiselt jälgida lühema mõttevahetuse põhipunkte eeldusel, et kõneldakse üldkeeles, hääldus on selge ning tempo ei ole väga kiire.  8. kl: Suudab üldiselt jälgida lühema mõttevahetuse põhipunkte eeldusel, et kõneldakse üldkeeles, hääldus on selge ning tempo ei ole väga kiire.  9. kl: Suudab üldiselt jälgida lühema mõttevahetuse põhipunkte eeldusel, et kõneldakse üldkeeles, hääldus on selge ning tempo ei ole väga kiire. |
| Elava esituse kuulamine | 7. kl: -  8. kl: Suudab üldjoontes jälgida lühikest lihtsat juttu tuttaval teemal, kui kõneldakse üldkeeles ja hääldus on selge.  9. kl: Suudab jälgida loengut vm esinemist oma valdkonnas, kui teema on tuttav, sõnastus lihtne ja jutu ülesehitus selge. |
| Teadaannete ja juhiste kuulamine | 7. kl: Suudab järgida üksikasjalikke juhtnööre, kui on võimalik vajadusel üle küsida.  8. kl: Suudab järgida üksikasjalikke juhtnööre, kui on võimalik vajadusel üle küsida.  9. kl: Suudab järgida üksikasjalikke juhtnööre, kui on võimalik vajadusel üle küsida. Mõistab lihtsamat tehnilist või suunavat infot, nt igapäevaste toodete-teenustega seotud juhendeid ja juhiseid. |
| Meediakanalite ja salvestiste kuulamine | 7. kl: Mõistab raadiouudiste ja lihtsamate salvestiste põhisisu, kui teema on tuttav, jutt suhteliselt aeglane ja selge ning võimalik on korduvkuulamine.  8. kl: Mõistab raadiouudiste ja lihtsamate salvestiste põhisisu, kui teema on tuttav, jutt suhteliselt aeglane ja selge ning võimalik on korduvkuulamine.  9. kl: Mõistab enamikku salvestatud ja ringhäälingus leviva materjali sisu, kui teema pakub huvi, kõne on selge ja jutt üldkeelne. |
| **Lugemistegevus (lugemine)** |  |
| Üldine lugemisoskus | 7. kl: Loeb lihtsat faktiteavet rahuldava arusaamisega, kui teema on tuttav ja keelekasutus lihtne.  8. kl: Loeb lihtsat faktiteavet, kui teema kuulub tema huvivaldkonda. Kasutab sõnaraamatut.  9. kl: Loeb lihtsat faktiteavet, kui teema kuulub tema huvivaldkonda. Kasutab sõnaraamatut. |
| Kirjavahetuse lugemine | 7. kl: Mõistab sündmusi, tundeid ja soove kirjeldavaid isiklikke kirju, kui seal on kasutatud lihtsat sõnavara.  8. kl: Mõistab sündmusi, tundeid ja soove kirjeldavaid isiklikke kirju, kui seal on kasutatud lihtsat sõnavara.  9. kl: Mõistab sündmusi, tundeid ja soove kirjeldavaid isiklikke kirju, kui seal on kasutatud lihtsat sõnavara. |
| Eesmärgipärane lugemine | 7. kl: Oskab leida ja mõista asjakohast teavet igapäevatekstides (kirjad, brožüürid ja lühemad dokumendid).  8. kl: Suudab erilaadse ülesande täitmiseks hõlmata pikemaid tekste, et leida otsitav teave.  9. kl: Suudab erilaadse ülesande täitmiseks hõlmata pikemaid tekste, et leida otsitav teave ja koguda infot teksti eri osadest või mitmest tekstist. |
| Lugemine info hankimiseks ja arutlemiseks | 7. kl: Leiab lihtsas leheloos olulisema, kui teema on tuttav.  8. kl: Tabab selge arutluskäiguga tekstide põhijäreldusi.  9. kl: Tabab selge arutluskäiguga tekstide põhijäreldusi. Mõistab käsitletava teema arutluskäiku, kuid ei pruugi aru saada üksikasjadest. |
| Juhiste lugemine | 7. kl: Mõistab seadmete selgeid lihtsaid kasutusjuhendeid. Vajadusel kasutab sõnaraamatut ja küsib abi.  8. kl: Mõistab seadmete selgeid lihtsaid kasutusjuhendeid. Vajadusel kasutab sõnaraamatut ja küsib abi.  9. kl: Mõistab seadmete selgeid lihtsaid kasutusjuhendeid. Vajadusel kasutab sõnaraamatut ja küsib abi. |
| **Audiovisuaalne tegevus** |  |
| Telesaadete ja filmide vaatamine | 7. kl: Suudab haarata tuttaval teemal telesaate põhisisu, kui jutt on suhteliselt aeglane ja selge.  8. kl: Suudab jälgida paljusid filme, kus pilt ja tegevus süžeed kannavad ning jutt on selge ja keel lihtne.  9. kl: Mõistab suurt osa telesaatest (nt intervjuust, lühiloengust ja uudisreportaažist), kui teema pakub huvi ning räägitakse suhteliselt aeglaselt ja selgelt. |
| **Vastuvõtustrateegiad** |  |
| Vihjete tabamine ja järeldamine (suuline ja kirjalik suhtlus) | 7. kl: Oskab konteksti põhjal, mõningasel välimisel suunamisel, tuletada juhuslike tundmatute sõnade tähendust ja järeldada lausete mõtet, kui arutluse teema on tuttav.  8. kl: Oskab konteksti põhjal, mõningasel välimisel suunamisel, tuletada juhuslike tundmatute sõnade tähendust ja järeldada lausete mõtet, kui arutluse teema on tuttav.  9. kl: Suudab kontekstis mõista tundmatuid sõnu, kui teema kuulub tema huvivaldkonda. Oskab konteksti põhjal, mõningasel välimisel suunamisel, tuletada juhuslike tundmatute sõnade tähendust ja järeldada lausete mõtet, kui arutluse teema on tuttav. |
| **Suuline suhtlus** |  |
| Üldine suuline suhtlus | 7. kl: Tuleb lihtsat keelt kasutades toime enamikus reisiolukordades.  8. kl: On võimeline ettevalmistuseta astuma vestlusesse, kui kõneaine on tuttav. Oskab avaldada arvamust, anda ja küsida infot igapäevaelu või isiklike asjade kohta (nt perekond, harrastused, kool, reisimine, päevasündmused).  9. kl: Saab üsna hästi hakkama vestlusega, kui see puudutab tema kooliasju või huvialasid. Oskab vahetada, üle küsida ja kinnitada infot; tuleb toime vähem tuttavas olukorras ja oskab selgitada, milles seisneb probleem. Oskab väljendada mõtteid mõnel abstraktsel või kultuuriteemal (nt filmid, raamatud, muusika). |
| Emakeelse vestluskaaslase mõistmine | 7. kl: Suudab igapäevases vestluses jälgida selge hääldusega ja lihtsa sõnavaraga pöördumist, kuigi on vahel sunnitud paluma teatud sõnu ja fraase korrata.  8. kl: Suudab igapäevases vestluses jälgida selge hääldusega ja lihtsa sõnavaraga pöördumist, kuigi on vahel sunnitud paluma teatud sõnu ja fraase korrata ning sõnastada teiste sõnadega.  9. kl: Suudab igapäevases vestluses jälgida selge hääldusega ja lihtsa sõnavaraga pöördumist, kuigi on vahel sunnitud paluma teatud sõnu ja fraase korrata. |
| Vestlus | 7. kl: Oskab väljendada üllatust, rõõmu, kurbust, huvi ja ükskõiksust; oskab sellistele emotsioonidele reageerida.  8. kl: Suudab osaleda vestluses või mõttevahetuses, kuid aeg-ajalt võib jääda arusaamatuks, mida ta täpselt öelda tahab.  9. kl: Suudab ettevalmistuseta vestelda, kui kõneaine on tuttav. Suudab igapäevavestluses jälgida selgelt artikuleeritud kõnet, mõningaid sõnu või fraase võib siiski paluda korrata. Suudab osaleda vestluses või mõttevahetuses, kuid aeg-ajalt võib jääda arusaamatuks, mida ta täpselt öelda tahab. Oskab väljendada üllatust, rõõmu, kurbust, huvi ja ükskõiksust; oskab sellistele emotsioonidele reageerida. |
| Vaba mõttevahetus (sõprade ringis) | 7. kl: Oskab end mõistetavaks teha, kui avaldab arvamust praktilistes asjades (nt kuhu minna, mida teha, kuidas korraldada väljasõitu vms). Oskab viisakalt väljendada veendumusi, arvamusi, nõustumist ja nõustumatust.  8. kl: Saab üldjoontes aru sõprade ringis toimuva vaba mõttevahetuse põhisisust, kui kasutatakse ühiskeelt ja hääldus on selge. Oskab esitada oma vaatenurka või arvamust ja küsida teiste omi, kui kõneaine talle huvi pakub.  9. kl: On võimeline mõistma suuremat osa ühisest jutust, kui vestlus partnerid hoiduvad idioome kasutamast ja nende hääldus on selge. Oskab avaldada arvamust mõnel abstraktsel või kultuuriteemal (nt muusika, filmid). Oskab selgitada, milles seisneb probleem. Oskab lühidalt kommenteerida teiste arvamust. Oskab kõrvutada ja võrrelda vastakaid arvamusi: pidada aru selle üle, kuhu minna, keda või mida valida jne. |
| Ametlikud arutelud ja koosolekud | 7. kl: Suudab osaleda tuttavat teemat puudutavas tavalises töises arutelus, kus vahetatakse faktiteavet, jagatakse korraldusi või otsitakse lahendusi praktilistele küsimustele, seda tingimusel, et kasutatakse ühiskeelt ja hääldus on selge.  8. kl: Saab hästi hakkama oma vaatekoha esitamisega, kuid väitlemisega on raskusi.  9. kl: Suudab mõista osa töisest jutust, kui ei kasutata palju kinnistunud väljendeid ja hääldus on selge. Suudab osaleda tuttavat teemat puudutavas tavalises töises arutelus, kus vahetatakse faktiteavet, jagatakse korraldusi või otsitakse lahendusi praktilistele küsimustele, seda tingimusel, et kasutatakse ühiskeelt ja hääldus on selge |
| Eesmärgipärane koostöö | 7. kl: On üldjoontes võimeline jälgima, mida räägitakse.  8. kl: Oskab teiste öeldust osaliselt korrata, et kindlustada vastastikust mõistmist. Oskab end mõistetavaks teha, kui asi puudutab lahenduse otsimist või edasise tegutsemisviisi valikut. Oskab lühidalt põhjendada ja selgitada oma arvamust ja suhtumist. Oskab ärgitada teisi oma arvamusi väljendama.  9. kl: On üldjoontes võimeline jälgima, mida räägitakse, kuid kiire ja pika jutu korral võib aeg-ajalt paluda kordamist või selgitust. Oskab selgitada, milles on probleem, pidada aru edasise tegutsemise üle ja võrrelda vastandlikke tegutsemisviise. Oskab lühidalt kommenteerida teiste arvamust. |
| Toimingud kaupade ja teenuste ostmisel | 7. kl: Saab hakkama enamikus olukordades, mis tulevad ette reisiks valmistumisel (nt reisibüroos) või reisimisel jm sõitudel (nt oskab küsida kaassõitjalt, millises peatuses maha minna).  8. kl: Saab hakkama enamikus toimingutega, mis tulevad ette reisil vm sõitudel, reisi või majutuse korraldamisel ja asjaajamisel sihtriigi ametnikega.  9. kl: Saab hakkama enamikus toimingutega, mis tulevad ette reisil vm sõitudel, reisi või majutuse korraldamisel ja asjaajamisel sihtriigi ametnikega. Tuleb toime ebatavalisemates olukordades, mis võivad ette tulla poes, postkontoris ja pangas (nt ebasobiva ostu tagastamine). Oskab esitada kaebust.  Saab hakkama enamikus olukordades, mis tulevad ette reisiks valmistumisel (nt reisibüroos) või reisimisel jm sõitudel (nt oskab küsida kaassõitjalt, millises peatuses maha minna). |
| Infovahetus | 7. kl: Oskab välja otsida ja edastada lihtsat faktiteavet.  8. kl: Oskab küsida ja järgida üksikasjalikke juhtnööre. Oskab hankida üksikasjalikku lisateavet.  9. kl: Oskab oma toimevaldkonna piires võrdlemisi usaldusväärselt vahendada, kontrollida ja kinnitada tüüpilist või ebatüüpilist faktiteavet. Oskab kirjeldada mingi toimingu käiku ja anda üksikasjalikke juhtnööre. Oskab resümeerida juttu, artiklit, vestlust, arutelu, intervjuud ja dokumentaalkirjutist, -filmi või -saadet ning avaldada nende kohta arvamust ja vastata täpsustavatele küsimustele. |
| Küsitleja ja vastaja roll | 7. kl: Oskab et aeg-ajalt võib paluda öeldut korrata, eriti kui küsitletav räägib liiga kiiresti või pikalt. ettevalmistatud küsimuste toel teha lihtsat intervjuud. Suudab esitada mõne ette valmistamata küsimuse.  8. kl: Võib intervjuul/konsultatsioonil aeg-ajalt ilmutada algatusvõimet (nt vahetada teemat), kuid üldiselt toetub siiski tugevalt küsijale.  9. kl: Oskab anda konkreetset infot, kui seda intervjuul või konsultatsioonil küsitakse (nt kirjeldada arstile sümptomeid), kuid esitab seda üldsõnaliselt, ilma üksikasjadesse laskumata. Oskab läbi viia ettevalmistatud intervjuud, kontrollida ja üle küsida infot; |
| **Kirjalik suhtlus** |  |
| Üldine kirjalik suhtlus | 7. kl: Oskab kirjutada isiklikke kirju ja teateid.  8. kl: Oskab kirjutada isiklikke kirju ja teateid, küsides lihtsat hädavajalikku teavet või edastada seda teistele.  9. kl: Oskab kirjutada isiklikke kirju ja teateid, küsides lihtsat hädavajalikku teavet või edastada seda teistele; suudab edastada kõige olulisemat. |
| Kirjavahetus | 7. kl: Oskab kirjutada isiklikke kirju ja teateid.  8. kl: Oskab isiklikus kirjas üsna üksikasjalikult vahendada kogemusi, tundeid ja sündmusi.  9. kl: Oskab kirjutada isiklikke kirju, mis vahendavad teateid ja annavad edasi mõtteid abstraktsetel ja kultuuriteemadel (nt muusika, filmid) |
| Teated, sõnumid ja plangid | 7. kl: Oskab kirjutada sõnumit, mis edastab lihtsat hädavajalikku teavet sõpradele.  8. kl: Oskab kirjutada sõnumit, mis edastab lihtsat hädavajalikku teavet sõpradele, teenindajatele, õpetajatele ja teistele, kellega ta igapäevaelus kokku puutub; suudab edastada kõige olulisemat.  9. kl: Oskab kirjutada sõnumit, mille eesmärk on infot saada või probleemi selgitada. |
| **Interaktiivsed strateegiad** |  |
| Suhtlusaktiivsus (vooruvahetus) | 7. kl: Oskab alustada, jätkata ja lõpetada väga lihtsat silmast silma vestlust, kui kõneaine on talle tuttav või huvipakkuv.  8. kl: Oskab alustada, jätkata ja lõpetada väga lihtsat silmast silma vestlust, kui kõneaine on talle tuttav või huvipakkuv.  9. kl: Oskab sekkuda arutellu, kui arutlusaine on tuttav, kasutab kõnevooru võtmiseks sobivat fraasi. |
| Suhtluskoostöö | 7. kl: Oskab korrata eelkõneleja öeldut, et kinnitada vastastikku mõistmist ja hoida juttu õigel kursil.  8. kl: Oskab teisi mõttevahetusse kaasata.  9. kl: Oskab kasutada põhisõnavara ja -strateegiaid, et vestlust või diskussiooni ülal hoida. Oskab kokku võtta, kuhu diskussiooniga on välja jõutud, aidates kaasa teemas püsimisele. |
| Selgituste palumine | 7. kl: Oskab paluda vahetult kuuldu kordamist lihtsamate sõnadega.  8. kl: Oskab paluda vahetult kuuldu kordamist.  9. kl: Oskab paluda vahetult kuuldu kohta selgitusi või täpsustusi. |
| **Tekstid** |  |
| Märkmete tegemine (loengus, seminaril ja mujal) | 7. kl: Oskab loengumärkmeid teha võtmesõnade kujul, kui tegemist on tuttava teemaga ning tekst esitatakse lihtsas sõnastuses ja selge hääldusega.  8. kl: Oskab teha hilisemaks kasutamiseks loengumärkmeid, milledes on mõningad ebatäpsused ja lüngad, kui teema kuulub tema huvivaldkonda ning tekst esitatakse selgelt ja loogiliselt.  9. kl: Oskab teha hilisemaks kasutamiseks piisavalt täpseid loengumärkmeid, kui teema kuulub tema huvivaldkonda ning tekst esitatakse selgelt ja loogiliselt. |
| Töö tekstiga | 7. kl: Oskab lühikesi lihtsas keeles tekste oma sõnadega kirja panna, kasutades originaalteksti sõnu ja järgides selle kulgu.  8. kl: Oskab lühikesi lihtsas keeles tekste oma sõnadega kirja panna, kasutades originaalteksti sõnu ja järgides selle kulgu. Suudab teha sellest lühikokkuvõtte teistele.  9. kl: Oskab kokku panna eri allikatest pärineva info ja teha sellest teistele kokkuvõtte. Oskab lühikesi lihtsas keeles tekste oma sõnadega kirja panna, kasutades originaalteksti sõnu ja järgides selle kulgu. |
| **Suhtluspädevus** |  |
| Üldine keelepagas | 7. kl: Oskab keelt piisavalt, et väljenduda igapäeva teemadel (perekond, huvialad, töö, reisimine, päevasündmused). Piiratud sõnavara võib põhjustada kordamist või ka sõnastusraskusi.  8. kl: Oskab keelt piisavalt, et väljenduda igapäeva teemadel (perekond, huvialad, töö, reisimine, päevasündmused), kuigi jutus võib ette tulla takerdusi ja kaudset väljendust.  9. kl: Oskab keelt piisavalt, et kirjeldada ootamatut olukorda, üsna täpselt selgitada mõtte või probleemi tuuma ja avaldada arvamust abstraktsetel või kultuuriteemadel (nt muusika ja filmid). |
| Sõnavara ulatus | 7. kl: Sõnavara on piisav igapäevaste kõneteemade jaoks (perekond, huvialad), kuigi vahel võib ette tulla kaudset väljendust.  8. kl: Sõnavara on piisav igapäevaste kõneteemade jaoks (kool, reisimine), kuigi vahel võib ette tulla kaudset väljendust.  9. kl: Sõnavara on piisav igapäevaste kõneteemade jaoks (päevasündmused), kuigi vahel võib ette tulla kaudset väljendust. |
| Sõnakasutus | 7. kl: Valdab 7. kl omandatud põhisõnavara, kuid teeb märkimisväärseid vigu, kui on vaja väljendada keerukamat mõtet või kui kõneaine ja olukord on võõras.  8. kl: Valdab 8. kl omandatud põhisõnavara, kuid teeb märkimisväärseid vigu, kui on vaja väljendada keerukamat mõtet või kui kõneaine ja olukord on võõras.  9. kl: Valdab 9. kl omandatud põhisõnavara, kuid teeb märkimisväärseid vigu, kui on vaja väljendada keerukamat mõtet või kui kõneaine ja olukord on võõras. |
| Grammatika korrektsus | 7. kl: Oskab tavaolukorras üsna õigesti kasutada tüüpkeelendeid ja moodustusmalle. Esineb vigu, kuid need ei takista üldjuhul mõistmist.  8. kl: Oskab tavaolukorras üsna õigesti kasutada tüüpkeelendeid ja moodustusmalle. Esineb vigu, kuid need ei takista üldjuhul mõistmist.  9. kl: Kasutab tuttavas olukorras grammatiliselt üsna õiget keelt, ehkki emakeele mõju on märgatav. Tuleb ette vigu, kuid need ei takista mõistmist. |
| Häälduspädevus | 7. kl: Hääldus on üldiselt arusaadav, kuigi tuntav on võõras aktsent ja küllalt sageli esineb hääldusvigu.  8. kl: Hääldus on arusaadav, kuigi aeg-ajalt on märgata võõrast aktsenti ja küllalt sageli esineb hääldusvigu.  9. kl: Hääldus on selge ja arusaadav, kuigi aeg-ajalt on märgata võõrast aktsenti ja hääldusvigu. |
| Õigekirjaoskus | 7. kl: Kirjutamises, kirjavahemärgistuses ja teksti paigutuses esineb selliseid vigu, mis kohati takistab teksti jälgimist.  8. kl: Kirjutamises, kirjavahemärgistuses ja teksti paigutuses esineb selliseid vigu, mis küll moonutavad mõtet, kuid sellegipoolest on võimalik tekstist aru saada.  9. kl: Kirjutamine, kirjavahemärgistus ja teksti paigutus on sedavõrd korrektne, et ei sega jälgimist. Oskab üsna arusaadavalt kirjutada. |
| Keelekasutuse olukohasus | 7. kl: Oskab sõnastada mitmesuguseid vajadusi, kasutades sagedasi väljendeid ja neutraalset keelt.  8. kl: Tunneb peamisi viisakusnõudeid, oskab neid täita.  9. kl: Oskab sõnastada mitmesuguseid vajadusi, kasutades sagedasi väljendeid ja neutraalset keelt. Tunneb peamisi viisakusnõudeid, oskab neid täita. On teadlik kultuurierinevustest, oskab suhestada oma ja võõrast kultuuri ning tähele panna olulisemaid erinevusi kommetes, hoiakutes, väärtushinnangutes ja uskumustes. |
| Keelekasutuse paindlikkus | 7. kl: Oskab paindlikult kasutada lihtsaid keelevahendeid, et väljendada vajalikku.  8. kl: Oskab mõningate raskustega kohandada oma väljendust, et tulla toime ebatüüpilises olukorras.  9. kl: Oskab kohandada oma väljendust, et tulla toime ebatüüpilises ja isegi keerulises olukorras. |
| Vooruvahetus | 7. kl: Oskab alustada, jätkata ja lõpetada lihtsat silmast silma vestlust, kui kõneaine on talle tuttav või huvipakkuv.  8. kl: Oskab alustada, jätkata ja lõpetada lihtsat silmast silma vestlust, kui kõneaine on talle tuttav või huvipakkuv.  9. kl: Oskab sekkuda arutellu, kui arutlusaine on tuttav, kasutab kõnevooru võtmiseks sobivat fraasi. |
| Teemaarendus | 7. kl: Oskab jutustada ja kirjeldada, väljendades mõtteid üldjuhul lihtsate lausete järjendina, kuid esineb ka sidumata lauseid. Esineb takerdusi ja mõttepause.  8. kl: Oskab üsna ladusalt jutustada ja kirjeldada, väljendades mõtteid üldjuhul lihtsate lausete järjendina, kuid esineb ka sidumata lauseid. Esineb takerdusi ja mõttepause.  9. kl: Oskab üsna ladusalt jutustada ja kirjeldada, väljendades mõtteid üldjuhul lihtsate lausete järjendina, kuid esineb ka sidumata lauseid. Esineb takerdusi ja mõttepause. |
| Teksti selgus ja sidusus | 7. kl: Ühendab lühemaid ja lihtsamaid sisuüksusi enam-vähem seotud järjendiks, kuid harvem kasutatavate sidesõnade kasutamisel esineb vigu.  8. kl: Ühendab lühemaid ja lihtsamaid sisuüksusi enam-vähem seotud järjendiks, kuid teksti sidususes esineb mõningaid puudusi.  9. kl: Oskab ühendada lühemaid ja lihtsamaid sisuüksusi lihtsaks seotud järjendiks. |
| Kõne ladusus | 7. kl: Suudab jätkata kõrvalise abiga, kui sõnastusraskuste tõttu ummikusse satub ja kõnes seetõttu pause tekib.  8. kl: Oskab arusaadavalt väljenduda, kuigi pikema kõnelõigu korral teeb sageli pause, et otsida sõnu ja grammatilisi vorme või korrigeerida sõnastust.  9. kl: On võimeline võrdlemisi vabalt väljenduma. Suudab jätkata kõrvalise abita, kui sõnastusraskuste tõttu ummikusse satub ja kõnes seetõttu pause tekib. |
| Väljendustäpsus | 7. kl: Suudab edastada lihtsat ja pakilist teavet, anda edasi kõige olulisemat.  8. kl: Oskab arusaadavalt väljendada oma jutu peamist mõtet.  9. kl: Oskab üsna täpselt selgitada mõtte või probleemi tuuma. |

**Grammatika sisu III kooliastmes klassiti (B1)**

|  |  |
| --- | --- |
| **Teemad** | **Grammatika sisu (B1)** |
| Lauseõpetus | 7. kl: Põimlaused; fraaside ja lausete ühendamine; *it/there* lause algul; kokku- ja lahkukirjutamise põhijuhud; kirjavahemärgid (jutumärgid); sõnade poolitamise põhireeglid (liitsõnad)  8. kl: Kaudne kõne (aegade ühildumine, küsimused, korraldused, palved); kirjavahemärgid (jutumärgid); alistavad sidesõnad  9. kl: Tingimuslaused (I-III tüüp); kaudne kõne (aegade ühildumine, küsimused, korraldused, palved); kirjavahemärgid (jutumärgid); alistavad sidesõnad |
| Tegusõna | 7. kl: Harvemini esinevad ebareeglipärased tegusõnad; isikuline tegumood; tuleviku väljendamise erinevad võimalused  8. kl: Harvemini esinevad ebareeglipärased tegusõnad; isikuline tegumood; umbisikuline tegumood; modaaltegusõnad; tarind *to* + *infinitiiv*, *gerund-*vorm; tuleviku väljendamise erinevad võimalused  9. kl: Harvemini esinevad ebareeglipärased tegusõnad; isikuline tegumood; umbisikuline tegumood; modaaltegusõnad; tarind *to* + *infinitiiv*, *gerund-*vorm; tuleviku väljendamise erinevad võimalused |
| Nimisõna | 7. kl: Väljendid artiklitega ja ilma; artikli kasutamine isikunimede ja geograafiliste nimedega; liitnimisõnad; ainsuslikud ja mitmuslikud nimisõnad  8. kl: Väljendid artiklitega ja ilma; artikli kasutamine isikunimede ja geograafiliste nimedega; liitnimisõnad; ainsuslikud ja mitmuslikud nimisõnad  9. kl: Väljendid artiklitega ja ilma; artikli kasutamine isikunimede ja geograafiliste nimedega; liitnimisõnad; ainsuslikud ja mitmuslikud nimisõnad |
| Omadussõna | 7. kl: Omadussõna võrdlusastmed ja nende erandid; omadussõna nimisõna funktsioonis; *enough/too/so/such/such a/an* + omadussõna  8. kl: Omadussõna võrdlusastmed ja nende erandid; omadussõna nimisõna funktsioonis; *enough/too/so/such/such a/an* + omadussõna  9. kl: Omadussõna võrdlusastmed ja nende erandid; omadussõna nimisõna funktsioonis; *enough/too/so/such/such a/an* + omadussõna |
| Asesõna | 7. kl: Umbisikulised asesõnad ja umbmäärased asesõnad  8. kl: Umbisikulised asesõnad ja umbmäärased asesõnad  9. kl: Umbisikulised asesõnad ja umbmäärased asesõnad |
| Eessõna | 7. kl: Enamkasutatavad eessõnalised väljendid; eessõnad viisimäärustes  8. kl: Enamkasutatavad eessõnalised väljendid; eessõnad viisimäärustes  9. kl: Enamkasutatavad eessõnalised väljendid; eessõnad viisimäärustes |
| Arvsõna | 7. kl: Liht- ja kümnendmurrud, kuupäevad, aastaarvud, aritmeetilised põhitehted, protsent, arvsõna „0“ erinev lugemine  8. kl: Liht- ja kümnendmurrud, kuupäevad, aastaarvud, aritmeetilised põhitehted, protsent, arvsõna „0“ erinev lugemine  9. kl: Liht- ja kümnendmurrud, kuupäevad, aastaarvud, aritmeetilised põhitehted, protsent, arvsõna „0“ erinev lugemine |
| Määrsõna | 7. kl: Määrsõnade moodustamine, liigid ja võrdlemine; määrsõna koht lauses ja ebareeglipärased määrsõnad  8. kl: Määrsõnade moodustamine, liigid ja võrdlemine; määrsõna koht lauses ja ebareeglipärased määrsõnad  9. kl: Määrsõnade moodustamine, liigid ja võrdlemine; määrsõna koht lauses ja ebareeglipärased määrsõnad |
| Sõnatuletus | 7. kl: Liitsõnad; enamkasutatavad ees- ja järelliited nimi-, omadus- ja tegusõnade moodustamiseks  8. kl: Liitsõnad; enamkasutatavad ees- ja järelliited nimi-, omadus- ja tegusõnade moodustamiseks  9. kl: Liitsõnad; enamkasutatavad ees- ja järelliited nimi-, omadus- ja tegusõnade moodustamiseks |

**Õppetegevused ja praktilised tööd õppesisu käsitlemiseks**

**Kuuldu mõistmine**

Praktilised tööd:

* kuulamise põhjal tekstiliigi ära tundmine (saade, jutt, podcast, intervjuu, teadaanne, jne) ja põhisisu edasiandmine (vastab küsimustele kirjalikult või suuliselt, rühmitab, lõpetab lause, järjestab, defineerib, visualiseerib, joonistab, toob näiteid, täidab tabelit, teeb graafiku jne);
* kuuldu põhjal mõistekaardi tegemine;
* lihtsamate illustreeritud esitluste või ettekannete kuulamine (võivad sisaldada videosid, slaidiseansse, graafikuid, skeeme, diagramme, pilte, joonistusi jms märkmete tegemine ja märkmete põhjal kokkuvõtte koostamine;
* detailse info (teadaanded, retseptid, juhised jne) kuulamise põhjal ülesannete täitmine (lünkteksti täitmine, lausete lõpetamine, valikvastuste hulgast õige vastuse leidmine jne);
* detailsete juhiste põhjal ülesande täitmine (retsepti koostamine, ankeedi täitmine, juhiste järgi orienteerumine või tegevuse teostamine, juhiste edasiandmine klassikaaslasele jne).

**Loetu mõistmine**

Praktilised tööd:

* regulaarset suhtlust võimaldavate tekstitüüpide lugemine: kirjad, kõned, kirjeldused, kommentaarid, lühisõnumid;
* loetud meediatekstide (reisipäevik, uudis, artikkel, blogipostitus) põhjal kokkuvõtte koostamine ja selle ettekandmine, põhjendades ja selgitades loetu põhjal seisukohti ja tundeid, kasutades sobivaid keelendeid;
* lugemispäeviku pidamine: eakohase ilukirjanduse, sh koomiksite, jutustuste jms lugemine väljaspool tundi;
* loetu põhjal mõistekaardi või plakati koostamine;
* loetud teksti viimine teise vormi: koomiks, joonistus, näidend jne;
* luuletuse tegemine.

**Suulised toimingud**

Praktilised tööd:

* esitlus tüütaval või huvipakkuval teemal (sh referaadi või uurimistöö esitlus), koos küsimustele vastamisega /paludes vajadusel kordamist, vajadusel kasutades oma märkmeid);
* esitluse salvestamine ja salvestuse analüüsimine (veenvus, kaasahaaravus, teksti esitamise intonatsioon, rütm ja rõhuasetuste selgus jms);
* osalemine dialoogis;
* osalemine väitluses (oma seisukohtade põhjendamine);
* edasiside andmine korrektsete juhiste alusel;
* klassikaaslase intervjueerimine;
* rollimängud: info edasi andmine, olukorrale reageerimine, kokkuvõtte tegemine räägitust, politseisse või hädaabinumbrile helistamine, abi palumine eksimise korral, kokkuleppe sõlmimine jms);
* liigendatud ja struktureeritud vormis info edasiandmine klassikaaslastele loetud raamatu või filmi põhjal.

**Kirjalikud toimingud**

Praktilised tööd:

* e-kirja, foorumipostituse, reisikirjelduse, päeviku jms kirjutamine, kus kirjeldab oma tundeid ja reaktsioone ning põhjendab neid;
* reisiplaanide või ürituste kirjeldamine ja planeerimine;
* Vikipeedia postituse vm lihtsama juhendi või teabeteksti kirjutamine individuaalselt või rühmatööna (nt ajalooliste paikade, isikute ja sündmuste lühikirjelduste koostamine);
* teiste esitlusest oma sõnadega märkmete tegemine;
* enda tutvustamine 2 minuti jooksul;
* lihtsama arutleva teksti kirjutamine (nt filmi- ja raamatuarvustus, essee);
* etteütlus;
* filmile või raamatule lõpu ennustamine, loole lõpu või alguse kirjutamine;
* endale kirja kirjutamine;
* loo ja tegelaste väljamõtlemine, filmistsenaariumi või muinasjutu koostamine;
* luuletuse tegemine;
* kirjalike juhiste koostamine arvutimängule;
* ajalooliste paikade, isikute ja sündmuste lühikirjelduste koostamine.

**Hoiakud, väärtused, käitumine, koostöökultuuri loomine ja mitmekultuurilisus**

Praktilised tööd:

* inglise keelsest kultuuriruumist pärit isiku intervjueerimine;
* rollimängud mitmekeelse sõnavara ja mitme kultuuri tundmaõppimiseks;
* päeviku pidamine mitmekultuurilise kogemuse kohta sh enesereflektsioon;
* erinevat laadi projektitööd: filmide ja videote tegemine, lavastuste etendamine, veebilehtede koostamine, riigisisestes ja rahvusvahelistes projektides osalemine;
* dokumentaalfilmide vaatamine inglise keelt kõnelevate maade kultuurist, võrdlemine Eesti kultuuriruumiga ning kultuuriliste eripärade märkamine.

**Keelekasutus**

Praktilised tööd:

* simulatsiooniharjutused tüüpkeelendite ja moodustusmallide kasutamise kohta.

**Info- ja andmekirjaoskus**

Praktilised tööd:

* ülesanded, mis on seotud sõnaraamatu, digirakenduste ja õpiku koondtabelite kasutamisega;
* info otsimine inglisekeelsetest veebikeskkondadest;
* tehisintellekti kasutamine.

**Kultuuri tarbimine ja looming**

Praktilised tööd:

* sihtkultuuri alastel üritustel osalemine: projektid, koostööpäevad, õpilasvahetused, konkursid, olümpiaadid;
* ülevaate koostamine inglise keelsest meediasisust (filmid, muusika, eakohase sotsiaalmeedia sisu järgimine, teleuudised) tarbimisest (päeviku pidamine);
* osalemine dialoogis, rollimängudes, väitluses jms;
* esitluste kirjalik koostamine (nt Powerpoint), nende esitamine tarbitava kultuuri mingi aspekti kohta: kokkuvõtted, esitlused, soovitused kirjandusest, muusikast, meediasisust jne);
* portfoolio koostamine (enda õpisõnaraamat);
* enesehindamine või paaris hindamine etteantud kriteeriumite põhjal.

**LIHTSUSTATUD RIIKLIK ÕPPEKAVA A–VÕÕRKEEL**

**Õppe- ja kasvatuseesmärgid**

Võõrkeele õpetusega taotletakse, et põhikooli lõpuks õpilane:

1) õpib kuulama ja mõistma lihtsat igapäevast võõrkeelset kõnet; osaleb vestluses;

2) omandab võõrkeele häälduse, intonatsiooni ja rütmi;

3) omandab sõnavara, mis on vajalik elus toimetulekuks;

4) realiseerib oma kõnesoovi eluliselt vajalikes situatsioonides;

5) tõlgendab igapäevast lihtsat verbaalset teavet (reklaam, kuulutused jne);

6) täidab lihtsamaid tarbekirja blankette, individuaalset ankeeti;

7) kasutab vajaduse korral sõnaraamatuid, vestlussõnastikke;

8) omandab elementaarsed keeleüksused ja kasutab neid kõnes.

**A-võõrkeeles saavutatakse 7. klassi lõpuks:**

A1 keeleoskustasemel saab õpilane aru ja kasutab ise õpitud sõnu, väljendeid ning lauseid. Antud tasemel ei saa veel rääkida keeleloomest ega teksti mõistmisest. Selles vanuseastmes hakkab õpilase tunnetustegevuse tase võimaldama tal aktiivsemalt ja iseseisvamalt õpitegevuses osaleda. Peamiseks õppemeetodiks on jätkuvalt praktiline harjutamine. Kujundatakse elementaarne suhtlemiseks vajalik sõnavara. Kujundatakse kõnelemissoovi ja suhtlemisjulgust, arendatakse sõnade hääldus- ja kirjapildi kokku sobitamist, kujundatakse lugemisoskust.   
Kõnelemisoskuse arendamiseks õpetatakse lapsi kasutama kompensatoorseid strateegiaid (üle küsimine, uuesti alustamine) ja mitteverbaalseid väljendusvahendeid (žestid, miimika, imiteerimine). Tajutavate abivahendite kasutamine mälu arendamisel, seoste loomise õpetamisel endiselt oluline. Samuti jätkuvalt oluline suulise eelnevuse printsiip: see, mida laps hakkab lugema ja kirjutama, omandatakse eelnevalt suulises kõnes. Kompleksselt arendatakse kõiki osaoskusi. Õpitakse moodustama ning kasutama grammatiliselt õigeid lauseid õpitud sõnavara ja keeleteadmiste piires. Keeletunnis arendatavad üldpädevused: suhtluspädevus, õpipädevus, kultuuri- ja väärtuspädevus.

**Õpitulemused 5. klassi lõpuks:**

1) tunneb ära õpitud sõna kirjapildi;

2)  mõistab õpitud sõnu/väljendeid suulises kõnes ja lühikestes kirjalikes tekstides;

3)  loeb õpitud sõnu/väljendeid, hääldab õigesti ja tõlgib;

4)  vastab jah/ei küsimustele ja teistele lihtsatele küsimustele õpitud sõnavara piires;

5)  nimetab arve 1–10 ja 10–1;

6)  kirjutab lihtsamaid õpitud sõnu/väljendeid;

7)  tunneb tähestikku.

**Õpitulemused 6. klassi lõpuks**:  
1) saab aru õpitud sõnadest, lühematest lausetest ja neis sisalduvatest väljenditest;

2) loeb neid õige hääldusega;

3) vastab lihtsamatele küsimustele õpitud teemade piires;

4) reageerib adekvaatselt suulistele ja kirjalikele korraldustele;

5) suudab osaleda dialoogis õpitud lausemallide piires;

6) ütleb arve;

7) teeb ärakirja õpitud lühikestest võõrkeelsetest tekstidest.

**Õpitulemused 7. klassi lõpuks:**

1) saab aru selgelt hääldatud väljenditest, lausetest ning dialoogidest õpitu piires;

2) saab aru lihtsamatest kirjalikest tekstidest, oskab neid lugeda ja tõlkida;

3) vastab küsimustele teksti põhjal suuliselt ja kirjalikult;

4) mõistab kirjalikke lühikesi korraldusi;

5) osaleb dialoogis õpitud lausemallide piires;

6) räägib endast, oma perest ja lähiümbrusest õpitud sõnavara ning grammatika piires;

7) kirjutab lühemaid lauseid enda ja oma pere kohta;

8) leiab juhendamisel teavet veebist ja kasutab arvuti abi õppetöös;

9) saavutab A1-keeleoskustaseme.

**A-võõrkeeles saavutatakse põhikooli lõpuks:**

A2 keeleõppe tasemel moodustab õpilane ise lauseid ja suudab luua lühikesi tekste, kuigi viimased ei ole veel eriti sidusad. Ta saab aru autentsetest tekstidest, mis sisaldavad konkreetset teavet talle tuttaval teemal ja on lihtsas keeles. Põhiülesandeks on kõnekeele arendamine. Sellest tulenevalt kujundatakse kõnest ja tekstis arusaamist, ergutatakse kõnelemissoovi eluliselt vajalikes situatsioonides, õpitakse orienteeruma igapäevases võõrkeelses teabes. Samuti õpitakse kasutama tõlkesõnaraamatuid ja internetti. Õpitakse ka lihtsamaid tarbekirja vorme täitma. Kujundatakse ja kinnistatakse võõrkeele alaseid teadmisi ja oskusi, mis aitavad õpilasel toime tulla edaspidises iseseisvas elus.  Jätkuvalt kujundatakse kõiki keele osaoskusi.  
Keeletunnis arendatavad üldpädevused: suhtluspädevus, õpipädevus, kultuuri- ja väärtuspädevus.

**Õpitulemused 8. klassi lõpuks:**

1) saab aru dialoogidest ja tekstidest õpitud teemade piires;

2) leiab neist vajalikku infot ja vastata küsimustele;

3) mõistab kirjalikke tööjuhiseid;

4) kasutab lihtsamaid viisakusväljendeid vestluse alustamiseks ja lõpetamiseks, osaleb lihtsates lühikestes igapäevaelu suhtlussituatsioonides;

5) moodustab lihtsamaid küsimusi;

6) kirjutab oma isikuandmeid (täidab formulari), kirjutab õnnesoove;

7) kirjutab lühitutvustuse oma igapäevaeluga seotud tegevuste kohta;

8) kasutab õppe-eesmärkidel lihtsamaid digikeskkondi, saadab e-kirja.

**Õpitulemused 9. klassi lõpuks:**  
1) saab kuulates aru lihtsate tekstide põhisisust õpitud sõnavara piires;  
2) oskab end suuliselt tutvustada, rääkida oma hobidest ja pereliikmetest õpitud lausemallide  
piires;  
3) mõistab kaardi või e-kirjaga saadetud lühikesi sõnumeid;  
4) täidab lihtsat ankeeti isikuandmetega ja kirjutab näidise järgi lihtsaid sõnumeid;  
5) kasutab õpetaja juhendamisel endale sobivaid keeleõppestrateegiaid ja keeleõppe  
abivahendeid (sõnaraamatut, internetti);  
6) teab õpitava keele maa(de) kultuuri(de) põhijooni;  
7) on saavutanud A2-keeleoskustaseme.

Ainekava koostamisel on kasutatud järgmisi materjale:

1. põhikooli riiklik õppekava
2. põhikooli lihtsustatud riiklik õppekava
3. Euroopa keeleõppe raamdokument
4. Merlecons Toimetised Seeria A nr 27 (2024)